Kecelakaan enih jadi atu kejadian nyang biasanye kagak teduga. Jalan lagi adem ayem, bise aje ujug-ujug ade nyang keserempet ato tabrakan di depan ente. Nah, gegara kagak teduga enih, kagak banyak pesiapan nyang bise dilakuin buat mental biar kuat. Rase takut gegara ngeliat kecelakaan depan mate, jadi atu hal nyang wajar dan dialamin banyak orang, bahkan nyang belon pernah ngeliat kecelakaan secare langsung sekalipun. Selaen ntu, rase takut enih juge bise ekstrem ampe si saksi pingsan. Kagak sedikit kejadian kek gini, neh. Saksi, saking takutnye ngeliat semue proses kecelakaan ntu, die kagak bise kontrol diri, tekanan darah ujug-ujug turun, malah jadi kagak sadarin diri. Kalo udeh beginih, baenye ngikut dibawa ke rume sakit aje bareng-bareng ame korban.


Kalo orang bilang kucing tuh cuma mau buang kotoran di pasir si kaga dah menurut aye mah, soalnye pernah tuh waktu itu aye dikamar nyimpen pakean kotor, trus pakeannye tuh aye taro di dalem keranjang. Kaga tau juga kapan tuh kucing bisa masuk tau-tau aye nyium bau nyang kaga enak, perasaan aye udeh curiga tuh takut die buang kotoran di tumpukan pakean bersih. Eh bener dong pas aye periksa, baju aye nyang udeh dicuci bersih malah diberakin kucing. Bener-bener kesel dah kalo inget, ya mao kaga mau dicuci ulang trus kudu ilangin dulu tuh kotoran kucingnye, mana baunye juga kaga karuan.


Ketika berjumpa dengan teman lama yang udeh lama hilang kontak, ada baiknye kite memulai percakapan terlebih dahulu daripada sibuk saling diam, dan menyimpan keinginan untuk mengobrol. Siape tahu sebenernye temanmu ntu ingin berbincang tapi kagak berani memulai pembicaraan duluan. Jadi, dibandingkan sama-sama gengsi, ada baiknye kamu menyapa dengan baik temanmu terlebih dahulu. Putus kontak memang menjadi salah satu penghalang untuk kembali menjalin pertemanan. Maka, ntu die jika kaya waktu ntu aye bertemu dengan teman lama tersebut, aye langsung aje dah untuk selalu meminta izin ketika hendak menjalin kontak kembali. Tanyakan kontak barunye dengan sopan. Jika bukan sesuatu yang sangat darurat, ada baiknye hindari meminta kontak teman lamamu dari orang lain tanpa izin. Sebab, beberapa orang cenderung sangat berhati-hati memberikan nomor ponsel mereka kepada orang lain.


Perbuatan maksiat merupakan perbuatan yang dilakukan dengan melanggar hukum moral yang bertentangan dengan perintah Allah SWT. Perbuatan maksiat terhadap Allah meliputi, zina, syirik, mabok-mabokan, riba, dan perbuatan lainnya yang ancaman hukumannya di dunia dan akhirat. Bagi sebagian orang yang akan atau sedang berbuat maksiat, terkadang muncul rasa takut yang besar menghampirinye. Pendakwah Ustadz Adi Hidayat mengungkapkan ketika seseorang merasa takut saat akan atau sedang berbuat maksiat merupakan sebuah pertanda dari Allah. Ustadz Adi Hidayat mengungkapkan ketika seseorang akan atau sedang berbuat maksiat merasakan ketakutan yang besar, artinye ada dua pertanda dari Allah. Pertama, Allah sedang mencintai orang tersebut. Menurut Ustadz Adi Hidayat, orang akan lebih baik untuk segera mengambil cinta Allah. Kedua, Allah sedang melipatgandakan pahala orang tersebut untuk dapat mengentaskan kesulitan-kesulitan yang dialaminya di waktu tertentu.


Elu pernah ngalamin hal yang nyedihin karena ade keluarga atau temen yang meninggal? Aye pernah. Kayaknye entu pas aye kuliah semester 6. Pas aye denger kabar temen deket aye selama sepuluh taon udeh meninggal, jelas aje aye nangis kejer pas entu. Tapi sebenernye, pas nangis aye agak bingung, kenape aye bisa sesedih ini pas temen aye meninggal? Nah ternyata emang wajar aje, kite bisa sedih pas ada orang meninggal, apelagi kalo entu orang akrab sama kite.  Pas kite kehilangan, tentu aje emosi sedih bakalan ade di kite. Bahkan ada kalanye muncul perasaan bersalah yang bikin kite makin sedih. Pas entu aye ngerasa bersalah karena nurutin kemauann temennye aye buat kagak ngejenguknye. Aye seharusnye ngejenguk die walaupun die kagak mau. Kematian temen aye bener-bener jadi pengalaman paling nyedihin dalem idup aye.


Salah atu lèngkah pênting buat ngatasin rasa ngêri têradêp opêrasi adalah pêrbanyak inpormasi têntang pênyakit êluh, pahamin bênêr apah nyang êluh alamin, ama alêsan kudu dilakuin tindakan opêrasi. Tanyain juga ama doktêr buat ngêdapêtin inpormasi nyang bênêr, ontong bêrtanya pada orang nyang ora mahamin pênyakit êluh. Sêbagian gêdé orang nanya pada kêluarga, têtangga, atau orang laèn nyang ora punya latar bêakang mèdis, têrutama propèsional bêdah, sêhingga ngêdapêtin inpormasi nyang salah ama bêrakibat mangkin ngêri ama ragu buat opêrasi. Êluh kudu ngêmahamin bahwa tindakan opêrasi onoh sêlalu dimaksudin buat ngêbantu nyêmbuhin atau ngêbaèkin kondisi pasièn. Kalu êluh udah mahamin pênyakit ama tindakan opêrasi nyang bakal dilakuin, mangka rasa ngêri onoh bakal bêkurang dah.


Taon 2022 eni ane lulus masuk seleksi masuk test perguruan tinggi negeri, alhamdulillahnye ane keterima di universitas indonesia fakultas hukum. perasaan ane seneng banget solanye ntu salah satu cita-cita ane selama sekolah, suka liat mahasiswa nyang pake baju almamater kuning gonjreng tu keren banget, pegimane juge ntu cita-cita orang tua ane, babe emak ane pengen banget anaknye kuliah dikampus nyang ade di depok ntu, tapi nyang jadi bahan masukan ane kayanye jalan akses masuk ke kampus kudu dibatesin buat orang luar deh, soalnye pegimane juge kalo ada orang luaran nyang nasuk ke kawasan kampus ntu takut keamanan kampus jadi kudu lebih pengamanannye


Ora sêmuah wadon ngêdapêtin gêjala awal kehamilan karna pada dasarnyah saban awak wadon onoh bèda-bèda. Nah, cara ngêtauin kêhamilan dêngan hasil nyang paling akurat ama ora diraguin lagi adalah dêngan ngêlakuin tès darah kê doktêr. Tès darah lèbih sènsitip daripada tès urin karna lêbih sêdikit hCG atau hormon nyang diproduksi ama plasènta yang dibutuhin buat ngêdapêtin hasil nyang positip. Kêbanyakan wadon ora ngêjalanin tès darah kalu tès di rumah mêrèka positip, padahal tès darah bisa ngêbantu ngèpaluasi kêguguran atau kêhamilan èktopik (kêhamilan di saluran tuba). Karna onoh, dirèkomèndasiin buat ngêjadwalin janji têmu ama doktêr buat ngêlakuin tès darah abis êluh ngêdapêtin hasil tès kêhamilan positip.


Untuk mencegah seorang anak menjadi korban dari si ntu pembully, kite harus bisa menasihati anak kite agar berani melaporkan kepada pengajar di sekolah saat mengalami perilaku bully. Jika anak kite merasa kagak dapat berbicara langsung, mungkin die bisa menulis surat, atau mengirim email kepada mereka. Bila anak kite adalah pelaku bullying, maka ajaklah anak berdiskusi, dan cari tahu penyebabnye. Beri die penjelasan bahwa hal ntu bukanlah perilaku terpuji, dan kagak dapat diterima. Orangtua bisa mengajak anak (baik pelaku maupun korban) untuk menjalani konseling agar pola pikir, dan tingkah lakunye ntu bisa lebih terarah dengan baik. Yang kagak kalah penting, jadilah contoh teladan yang baik bagi anak. Sebab sadar atau kagak, anak akan mencontoh orang tua sebagai tolok ukur dalam bersikap. Dengan dukungan dan kerja sama dari orang tua dan guru, anak bisa menikmati proses belajar di sekolah tanpa tindakan bully. Bila Anda khawatir permasalahan bully memberi efek atau pengaruh yang mengganggu tumbuh kembang anak Anda, jangan ragu untuk berkonsultasi pada psikolog anak.


Dari dulu tuh aye kaga pernah ada di lingkungan jauh. Pasti tempat maen, sekolah atau apa pun tuh adenya di situ-situ aja. Dari aye sekolah SD, waktu awal-awal orang udeh pada berani pulang sendiri aye malah dianter jemput ama ojek. Aye akuin si kalo pun orang tua aye tuh sibuk tapi pasti khawatir ama keselamatan aye sendiri. Trus juga sekola kaga pernah ngerasain ditempat nyang jauh, jadi kalo berangkat juga ketemunye ama orang-orang deket bae. Eh pas SMA juga makin lama makin deket, jadi naek motor lewat dalem juga bisa. Gara-gara itu aye kaga tau jalam trus kaga tau tempat jadi kemana-mana sendiri tuh takut.


Ngêjadi orang tua mêrluin prosès bêlajar sêpanjang waktu, têrmasup bêrlatih ngêndaliin èmosi wayah lagi diomèlin orang tua. Pêrasaan sèwot, sêdih, ngêri, ama kêcèwa nyang dirasain bocah ora bakal ilang dêngan gampang, bahkan pêrasaan ênih bisa kêbawa ampè dèwasa. Pada akhirnyah, hal ênih bakal mêngaruhin pêmontênan bocah têradêp orang tua. Bocah juga mungkin bisa ngêbêrontak, kasar, atau ora ngormatin orang tua. Sêlaèn onoh, sêorang bocah juga bakal ngêrasa sulit buat ngêbuka diri kêpada orang tuanyah. Wayah èmosi ora kêkêndali, pênting bagi orang tua buat nênangin diri sêjênak. Bêgonoh juga ama bocah. Jadi, sêudah ngomèlin bocah, sêbaèknyah ontong langsung datêng kêmbali dalêm kondisi masing sèwot, yak!


Kalo kite sebagai orang tua nih, masih nyesel karna masih suka marahin anak ya namanya juga maanusia ya tempatnye salah. Maka dari kite harus jaga anak kite, jangan ampe kena dampak kesalahan kite. Nih aye kasih cara kaga percaya diri anak. Pertama, Sebagai orang tua tuh jangan pernah selalu ngeliat hasil akhirnye, liat juga tuh usaha dan harusnye kite dukung karna anak udeh mau berusaha. Kedua, kite biarin anak kite buat mecahin masalahnye sendiri, berusaha keluar dari masalah biar dia ngerasa hadirnye berarti. Ketiga, dukun anak kite jika die mau tau segala hal, karna kalo kite gakasi tau anak tuh bakal cari tau sendiri.


Wila udeh terbiasa idup dengan anggota keluarga yang lengkap sejak die kecil. Tapi pas die SMP, Wila kudu ngalamin hal salah satu hal terburuk dalam idupnye. Ternyate, enyak dan babehnye Wila kudu berpisah karena pernikahannye mereka katanye udeh kagak bisa diselametin lagi. Jelas aje Wila kaget dan sedih bener. Die juga kecewa. Kagak cuma sedih, kaget, dan kecewa, lama kelamaan akhirnye Wila juga ngerasa tertekan bener karena pertikaian orang tuanye kagak selesai-selesai dan merebutin hak asuh anak. Akhirnye setelah semua entu pertikaian, Wila jadi sering ngelamun, pendiem, suka tiba-tiba nangis, gampang marah, ngejauh dari keidupan sosialnye, kagak maen lagi sama temen-temennye, dan laennye. Intinye Wila jadi berubah bener.


Kalo kite ngasih hadiah ke orang tuh biasanye jangan ngarep kembali lagi tuh orang ngasih sesuatu ke kita. Namanye udeh dikasih ke orang udeh kite gaboleh tuh ungkit-ungkit lagi. Apalagi jaman sekarang, orang ngasih kado maen keren-kerenan tapi kite gatau tuh niatnye apa, emang sekedar demen ngasihnye apa emang mau ngasih tau orang-orang kite bisa ngasih hadiah nyang bagus gitu. Apalagi sekarang ada nyang namanye media sosial, apa nyang mite kasih tuh bisa di share trus orang-orang pada bisa liat dah. Kadang yang dikasih barang juga mungkin beban, sewaktu-waktu kite buat salah, takutnye apa nyang udah dikasih malah diungkit tuh.


Kalo kita udah bisa nerima diri kita, rasa ngeri ama sedih kita, kita bisa yakinin diri kita kalo kita bisa sabar. Kalo kita ngadepin trauma timbul reaksi yang keras, itu wajar. Kita bakal sedih ngalamin kejadian yang kagak kita pengenin, jadi wajar kalo kita sedih, yang penting, kita bisa tetep sabar. Kagak takut ngadepin rasa sedih ama ngerinya. Lama-lama keadaan juga jadi lebih baek. Abis itu, kita bisa isi waktu buat empel-empel ngeringanin rasa sedih ama ngeri. Kita kerjain kerjaan-kerjaan berfaedah kayak ngerawat diri. Kerjaan kayak gini nyenengin sembari ngurangin stress. Ngerawat diri ini bisa punya waktu sendirian, kayak baca buku, nonton, atawa kegiatan baek laennya. Jadi, selaen nerima keadaan diri, kita juga bisa ngerawat diri.


Gêdé kêcitnyah pêngaruh olok-olok atau èjèkan têradêp pêrkêmbangan bocah èmang bêrgantung pada bêbêrapah paktor, tapi pada dasarnyah èjèkan têmên amat bêdampak têradêp pêrkêmbangan jiwa bocah. Idèalnyah sêbêlon bocah-bocah masup kê sêkola kira-kira 4 ampè 5 taun pêrtama dalêm kêidupannyah, bocah onoh ngêdapêtin kasih sayang nyang kuat ama nêrima tanggêpan-tanggêpan positip dari orang tuanyah têntang kebêradaan dirinyah sêhinggè wayah diah masup sêkola pada usia 5 ampè 6 taun, sêdikit banyak diah udah nêrima bêkêl dari orang tua nyang bilang kêpada dirinyah bahwa diah adalah sêorang manusia nyang bêharga. Dêngan bêkêl onohlah diah ngêmasupin pêrgaulan sosial nyang lêbih luas daripada di rumah, yakni di sêkola. Tumannyah bocah bakal jêngah pisan karna dikêtawain olèh têmên-têmên. Sêlaèn jêngah, bocah juga ngêrasa nyêri ati.


Kasus cerai indonesia ude lumrah nyang bise dibilang sesuatu nyang kagak dipengenin ame siape aje nyang lagi ngejalanin rumah tangge ame pade umumnye dihindarin ame tiap pasangan nyang ude nikah. Apelagi kalo pasangan ntu ude punye keturunan, putusan buat cerai barang tentu bakal dipertimbangin berulang kali. Hal eni dilakuin kagak laen biar tiap putusan nyang diambil ntu pilihan nyang paling bener buat tiap bagian keluarganye, termasuk dampaknye pade bocah keturunannye. Tapinye ade kondisi, cerai bise jadi pilihan nyang ude paling terbaek nyang kudu diambil ame suatu pasangan laki bini. Khususnye waktu masalah nyang jadi sumber konflik udeh ruwet ame kagak bise diberesin, atawa kagak bise diampunin lagi. kalo ude ngambil putusan cerai, make dari itu masing pihak bise mulai hidupan sendiri nyang lebih bae.


Pas aye MABA, aye dan temen-temen seangkatannye aye diomelin terkait kite kagak kagak ngerjain tugas dadakan. Kite juga disindir-sindir. Nah anehnye, salah satu sindirannye entu terkait omongan di grup chat angkatan kite. Aye pun inget aye ngasih screenshot-an chat grup angkatan ke temen aye yang jadi senior. Terus aye mikir kalo kemungkinannye temen aye yang jadi senior, yang bocorin itu semua. Akhirnye pas malemnye, aye tanya ke temennye aye entu. Die pun ngaku kalo screenshot dari aye bocor ke angkatannye. Aye langsung panik ketakutan. Jadinye pas tau entu, aye pun kesel sama temen aye, sekaligus ngerasa bodoh, dan ketakutan karena udeh bersalah ke temen-temen angkatannye aye.


Kalo ke laut cakep ama kudunya pas lagi kemaro aja dah, apalagi kalo banyak ikan di dalemnya. Pernah nyoba ke laut yang banyak ikan pas lagi musim ujan, kagak enak banget hawanya. Kagak nikmatin pasirnya lantaran udah basah semua. Jadinya sendal ataw sepatu pada debel. Udah gitu, pas lagi diujanin, hawa bau ikan pada ke mana-mana. Pengen ke laut gara-gara pengen nikmatin hawa anginnya yang semriwing sembari nikmatin suasananya, malah jadi enek nyium bau amis sepanjang jalan. Kalo kagak tau bakal ujan apa kagak, kita siapin dulu yang lengkep pakean kita kalo mau ke sono. Pake sepatu yang kagak debel ama bawa masker, jaga-jaga biar kagak nyium banget bau amis.


Pernah juga waktu itu di mal aye di luar nungguin laki aye ke kamar mandi, di mana-mana tuh kalo abis makan laki aye pasti langsung nyari wc. Aye di luar nunggu ama anak aye, mana laga bisa diem lagi nyariin bapaknye. Trus laki aye juga di dalem lama banget kaga keluar-keluar. Anak aye kan udeh bisa jalan eh die malah nyariin bapaknye ampe masuk kamar mandi. Kalang kabut lah aye karna tu anak masuk di toilet laki,  Dari pada ngapa-ngapa trus laki aye juga takutnye belon kelar yauda lah aye pasang muka tembok tapi sebenernye malu banget. Untung tuh anak kaga masuk ke dalem toilet.


Sêtêlah nêntuin program studi, cara masuk PTN sêlanjutnyah adalah nyari tau unipêrsitas nyang nawarin jurusan onoh. Bêrikut tips buat nêntuin program studi nyang sêsuè. Pêrtama, cari inpormasi têntang pakultas atau jurusan nyang dituju. Dêngan nyari inpormasi sêbanyak mungkin têntang jurusan, êluh jadi gampang nêntuin kêputusan pèngèn masup PTN mana. Kêdua, cari inpormasi liwat mahasiswa nyang bêkuliah di unipêrsitas onoh. Cari tau lêbih mêndalêm dunia pêrkuliahan di unipêrsitas nyang êluh incêr dari curhatan abang-mpok angkatan di bêrbagè tulisan blog atau mèdia sosial nyang laèn. Kalu êluh sêrius ngulik, banyak pisan curhatan abang-mpok angkatan nyang nyêritain dunia kampus mêrèka. Têrakhir, cari inpormasi têrkait kualitas ama prèstasi di unipêrsitas nyang dituju.


Putri almarhum Gus Dur, Alissa Wahid, bêrhasil nyêgah orang nyang mao nyêrobot antrèannyah. Têrus, Alissa Wahid ngêbagiin cara nègor orang nyang ora mau antrè dêngan cara èlêgan. Cara pêrtama, têmpo matanyah. Kêdua, ngomong dêngan nada rêndah, tapi têgês. Kêtiga, ora pakè ngomèl atau nyinyir, tapi langsung kasih batês prilaku nyang kita ora terima. Lêbih lanjut, Alissa Wahid nyang juga sêorang psikolog ênih ngêbèbèrin cara nêgor nyang diadaptasi dari tèknik setting limit for strong-willed children (ngêbangun batês prilaku buat bocah ngèyèlan). Pêrtama, têntuin titik batês prilaku buat bocah ngèyèlan. Kêdua, sampèin dêngan antêng, nada rêndah, têgês, ama ngêbawa sikap 'ontong maèn-maèn ama guah'. Kêtiga, têmpo matanyah dêngan têgês, bukan dêngan kêsèwotan. Têrakhir, konsistèn, ora gampang nyêrah, siap konsêkuènsi.


Statistik nyatain bahwa 16% wadon pêrnah ngalamin diintilin orang ora dikênal. Kalu êluh ngêrasa sêpêrti sêsêorang lagi ngintilin êluh, pênting ngêtauin cara ngantisipasinyah dalêm situasi nyang aman. Cara ênih juga pênting dikêtauin bocah-bocah sêkola. Pastiin bocah ngêtauin nama lêngkêp, alamat, nomor tèlpon rumah, ama cara ngêgunain tèlpon. Sêkola kudu ngêmilikin catêtan pêrincian kontak darurat nyang nyakup tèlpon kantor, ponsèl, tèlpon rumah, ama laènnyah. Pastiin bocah tau orang dèwasa mana nyang kudu dihubungin kalu têrjadi kêadaan darurat nyang ora dipèngènin. Bocah juga kudu didorong buat sêlalu ngasih tau kêpada orang tua atau orang dèwasa nyang têrpêrcaya wayah ada saban masalah nyang ngênimpanyah.


Masuk SMA juga makin ruwet, karna pan pelajarannya makin susah yak, ya bener aje di kelas satu nilai aye anjlok. Padahal ya aye udah belajar maksimal. Walaupun begitu, aye tetep semangat buat ningkatin lagi belajarnye. Bener aja pan naek ke kelas dua udah fokus tuh ama jurusan masing-masing, aye milih ips dan janji bakalan tingkatin prestasi di sini. Masuk kelas tiga aye seneng bukan maen, karna dapet peringkat 21 dari semua anak ips nyang ada di sekolah, makin semangat dong ya belajar buat ujiannya. Apalagi nih kalo udah kelas tiga pan udah fokus ama try out ama latihan soal aja tuh, aye juga udeh tau kalo soal-soal nyang dipelajarin bakalan sama a pas ujian paling angka ama soalnye aja nyang diganti-ganti.


Dari kecil aye dididik tuh jujur kan jadi paling takut kalo mau boong. Trus ceritanye aye mao nginep tuh di rumah temen tapi Nyak tuh kaya kaga ngebolehin gitu. Tetangga tuh pada tau kalo orang nyang rumahnye mau aye inepin tuh suka nyolong. Namanye bocah kan kaga ngarti ya, trus orang tua aye bukan tipe nyang suka nuduh orang karna takut dosa. Pas pulang dari rumah itu kaljng aye ilang, pas ditanyain kaga ada, Nyak udeh cerita tapi yauda lah pasrah aje karna takut berantem ama tetangga. Aye malah dimarahin karna udeh dibilangin malah kaga ngarti. Yaudah jadi dipasrahin aja mungkin blom rejeki.


Waktu entu Zala lagi stres berat. Ade kali selama setaonan die ngalamin stres berat. Karena stres bener, pola idupnye udeh pasti kacau, pola badognye kagak teratur, asupan badogannye sesuka die alias mis instan dan junk food terus-terusan, pola tidur pun kagak jelas. Akhirnye karena udeh terlalu lama idup dengan cara asal kayak gitu, die pun jatoh sakit. Pas udeh dirawat beberape hari di rumah sakit dan ngikutin beragam prosedur medis dan diperiksa a sampe z, die teryate kudu dioperasi karena ade benjolan kagak jelas di perutnye. Entu bisa bahaye katenye kalo kagak dioperasi. Akhirnye die pun ketakutan bener pas mao dioperasi.


Pagi enih Doel anter Enyak ke pasar. Waktu Enyak dah kelar belanje, mereka keluar pasar, tapi bediri dulu di pinggir jalan. Doel kebagian tugas bebawa bawaan, Enyak nyang nawar-nawar becak. Cuman, belon si Enyak ngelangkah ke tukang becak nyang lagi ngetem, ujug-ujug di jalanan depan mereka bedue, ade motor tabrakan ame motor laennye. Kenceng bangat bunyinye. Keknye, mah, nyang di dalem pasar juge bise denger. Kebukti beberape orang ngibrit keluar pasar buat ngeliat ade ape. Doel lagi sibuk ngelongo, sebelon ujug-ujug kena tubruk orang di sampingnye. Doel beburu nahan ntu orang biar kagak makin jatoh, terus die sadar kalo ntu Enyak nyang pingsan. Bujug! Doel panik, untung tukang becak sekitar mereka ngeliat Enyak jatoh pingsan gituh, jadi buru-buru bantu Doel ngegopoh Enyak ke trotoar biar bise dibaringin. Doel ngipas-ngipasin Enyak bari ngendorin iketan-iketan di baju ame jilbab Enyak. Baru kali enih Doel liat Enyak ketakutan ato syok gegara ngeliat kecelakaan di depan mate, ampe pingsan begini. Moga Enyak cepet sadar, dah!


Kondangan merupakan ajang dimane kite bisa ketemu temen-temen lama kite yang udeh lama kaga ketemu. Di situ, ntu tempat emang tempatnye dah sekaligus tempat kite kangen-kangenan sama temen-temen kite ntu. Kite bisa bercerita yang dulu-dulu udeh pernah terjadi. Rasanye girang kalo ketemu temen. Tapi siape sangka juga, jadi waktu ntu lagi kondangan ke nikahannye sahabat suami aye. Siape sangka aye ketemu temen aye, kaget dan girang banget, langsung reflek peluk-pelukan ketemunye karena kangen banget dan seneng banget ketemu temen di tempat yang kagak keduga. Yaudeh dah tuh kite ngobrol-ngobrol sayang banget emang ketemunye pas udeh mau pulang jadi bentaran dah ngobrolnye. Jadi ternyata cowonye temen aye ntu temennye temen suami aye, emang idup kadang sempit dah.


Karena kagak ada penyebab pastinye dari automysophobia, maka kagak ada perawatan yang dirancang khusus untuk kondisi ntu. Meski begitu, ada berbagai metode pengobatan yang dapat membantu memperbaiki jenis fobia ntu secara signifikan. Beberape perawatan tersebut, antara lain terapi eksposur, terapi perilaku kognitif atau cognitive behavioral therapy (CBT), dan beberapa obat-obatan psikiatri. Terapi eksposur adalah salah satu bentuk pengobatan paling umum untuk orang yang mengidap fobia. Pada terapi ntu, terapis secara bertahap akan mengekspos pasien pada ketakutan mereka selama jangka waktu tertentu. Untuk kasus automysophobia, terapis mungkin bakalan memulai dengan menunjukkan foto-foto orang yang tampak kotor, atau video orang yang berlumuran kotoran pada pasien. Cara ntu bertujuan untuk membantu membuat pengidap kagak peka terhadap ketakutannye. Secara teoritis, semakin seseorang terpapar pada sesuatu yang mereka takuti, semakin sedikit hal ntu bakalan mengganggu mereka dari waktu ke waktu.


Pengumaman SNMPTN nyang kemaren tuh udeh disebutin aye penasaran knapa dari Jawa Barat tuh susah bangey diterimanye. Teryata alesannye Jawa Barat tuh kota paling banyak nyang daftarnye, nyang daftar aje ade 94.471 orang. Tapi dari semua nyang daftar paling banyak diterima juga dari Jawa Barat, ade kisaran 11.929 orang nyang diterima. Dari berita itu tuh, katanye siswa- siswi Jawa Barat haruss ngadepin persaingan lolos terketat di SNMPTN 2022. Presentase kelulusanye paling 12%, coba banyangin gimana kaga setengah idup tuh bersaingnye. Bener-bener gila-gilaan ya, apalagi jaman sekarang kuliah udah mahal-mahal, mangkanye beruntung buat orang-orang nyang masih bisa ngerasain kuliah, karna kaga semua orang mampu pan.


Ênyak korban, Ti, bilang bahwa bocahnyah sakit kêras sêminggu sêbêlon mêninggal. Bocahnyah ngêluh sakit tênggorokan nyang ngêjanyah ogah madang ama minum. Korban lêbih banyak ngêlamun ama murung. Ti ora nyangka bocahnyah dapêt pêrundungan. Soalnyah wayah onoh bocahnyah tibang ngaku nyêri tênggorokan, bahkan bocah kêduanyah onoh sêmpêt muntah sêabis dikasih minum aèr putih. Ti akhirnyah nonton pidio pêrundungan nyang nimpa bocahnyah. Diah sêmpêt nanya kêpada bocahnyah ngapah mao ngêlakuin aksi onoh. Korban ngêjawab bahwa diah ngêdapêt paksaan ama pênggêbukan dari têmên sêbayanyah. Bocah onoh dikêtauin dipaksa bêsêtubuh ama kucing sêmbari dirêkam ngêgunain ponsèl. Pidio pêrundungan onoh go kêsêbar kè mèdia sosial. Bocah onoh sêmpêt dèprèsi ampè mêninggal dunia wayah ngêjalanin pêrawatan di rumah sakit.


Dulu sewaktu kita masih kecil semua kebutuhan kita dipenuhi dan dibantu orang tua kita. Ketika beranjak besar, kita mencari nafkah dan memiliki keluarga sendiri. Tidak semua anak tinggal di rumah yang sama hingga berkeluarga. Ada pula yang tinggal di kota lain, bahkan ada yang tinggal di negara yang berbeda dengan orang tuanya. Sudah sewajarnya anak-anak yang tingga di kota lain sesekali berkunjung ke tempat di mana orang tua tinggal. Apalagi jika ibu atau ayah kita sedang sakit, maka sangat dianjurkan untuk meluangkan waktu pulang menengok. Hikmah dari kesibukan atau kerepotan anak merawat orang tua yang sakit diantaranya adalah Lebih dekat pada Allah, Kita yang merawat atau menjaga orang tua menjadi lebih banyak bersyukur pada Allah, lantaran nikmat sehat yang tiada tara. Adapun untuk orang tua yang sakit, kita masih bisa bernapas lega dan bersyukur lantaran beliau sudah tertangani dengan baik.


Momen aye maen ama sepupu aye ke rumah temen tuh aye kaga bisa lupain, aye ngerasa itu gabaik tapi belum ngerti. Soalnye pan kaga pernah tau tuh trus kaga pernah diwanti-wanti juga ama orang tua aye. Mereka kaga pernah ngasih tau tentang bedain orang-orang nyang harus aye hindarin. Aye saat itu bukan kaga takut, cuma aye gatau harus ngapain trus juga gasadar karna Babehnye temen aye tuh udah kenal ama orang tua aye trus aye yakin die kaga bakal jahatin aye. Akhirnye, makin gede aye sadar kalo aye udeh dalem bahaya trus ampe sekarang kaga pernah dah tuh lupa ama kejadian ntu, trus juga takut setiap liat orang tua ntu.


Orang yang kena serangan panik bisa macem-macem gara-garanya. Sebetulnya, belom ada sebab yang ketauan banget apa yang bikin orang kena serangan panik. Cuman, ada juga yang mungkin bikin orang bisa kena serangan panik. Pertama, gara-gara keturunan. Serangan panik ini bisa dirasain orang gara-gara emak, baba, atawa dari sodaranya. Kalo ada orangtua atawa sodara kita punya serangan panik ini, bisa jadi kita juga bakalan kena. Kedua, orangnya sensitif. Ada orang yang emang gampang banget sensitif. Orang yang kayak gini saking pedulinya ama sekitar, jadi bisa dipikiran. Kalo udah numpuk, jadi serangan panik. Ketiga, stres. Orang yang lagi stres atawa banyak banget yang dipikirin, bisa gampang banget kena serangan panik.


Rumah yang resik emang enak banget, bikin adem. Cuman namanya rumah apalagi dapur ada aja waktu dekilnya. Kalo lagi masak sayuran, terus kita lengah. Itu bekasa batanga kagak kebuang, ampe besokannya jadi busuk ama bau. Geli banget. Belom lagi kalo kita nyiangin ikan atawa ayam, kotoran dalem ama jeroannya masih belom dipisain. Pas sore udah dikerubungin laler. Geli banget liatnya. Mana bingung juga pegimana ngusirnya. Suaranya yang nguing-nguing terus. Bikin begidik banget. Berasa kayak masuk kuping. Apalagi itu laler warnanya ijo-ijo bener. Kagak tegel ngeliatnya. Pas udah dibuangin bekasan sampahnya, itu laler masih ada aja yang nemplok, mana masih aja nguing-nguing. Gedek banget rasanya, bikin geli.


Kalo ade (jangan sampe), anggota keluarga ade yang meninggal, elu bakalan sedih kagak? Mungkin ade orang yang sedih bener atau ade juga yang tergantung gimane hubungannye dengan entu anggota keluarga. Nah walau katenye udeh hal yang umum kalo anggota keluarga meninggal kite sedih walaupun kagak sampe nangis, orang kalo misalnye ditinggal meninggal sama anggota keluarga yang bener-bener deket sama die, sering bareng, bisa dikate 24/7 bareng, dan entu anggota keluarga yang meninggal adalah sosok penting, udeh pasti kayaknye bakalan sedih bener kan karena entu anggota keluarga meninggal? Udehlah dasarnye entu orang yang meninggal emang anggota keluarga, terus kagak cuma sebagai keluarga, tapi juga jadi orang yang paling berharga.


Kalo lagi ngeliat berita zaman sekarang ntu suka bejibun kasus aneh-aneh terjadi. Pembunuhan marak sekali terjadi, seabrek kasusnye dari muda ampe tua. Jadinye sekarang kalo di rumah, atau pergi-pergi sendirian bawaannye ketakutan gitu. Hidup sendiri emang kaga enak, kite pasti ngerasa kesepian bener dah, ngerasa hidup sendirian hampa rasanye kaga enak bener. Emang paling enak kalo rame-rame bareng keluarga, rasanye anget, ade emak yang masakkin ganyeman kesukaan kite, kite bisa ngegares sepuasnye. Tapi kalo udeh tugas kuliah atau kerjaan pindah tugas mau gimane lagi yekan kudu di jalanin. Susah tapi pasti harus bisa di jalankan. Hidup sendiri semuanye hal kudu di lakukan sendirian, paling sedih kalo kite lagi sakit kaga ade yang urus kite. Apelagi kalo kite tinggalnye beda negara, dan di ntu negera kita sendiri tanpa ada sodara, atau temen karena kite orang baru jadi kudu sosialisasi lagi kenalan lagi.


Sulit ketika bos kite meneriaki kite, dan agak tergoda untuk membela diri dan membalas, tetapi kite harus tetap diam, dan memberi tahu mereka bahwa kite mendengarkannye dengan bahasa tubuh, dan ekspresinye wajah kite. Biarkan mereka melampiaskannye, dan kemudian merespons jika harus. Mendengarkan adalah satu hal tetapi kite harus mengakui fakta bahwa kite telah mendengar apa yang mereka katakan, dan memvalidasi perasaan mereka. Ini akan mendorong mereka untuk memberi kite umpan balik yang membantu setiap orang tumbuh alih-alih membuat kite marah dalam pikiran mereka. Sebagai langkah selanjutnye, ulangi apa yang mereka katakan dengan nada tenang tetapi kagak menggunakan kata-kata yang sama. Ini hanyalah cara untuk mengatakan bahwa kite mendengarkan, dan mengarahkan percakapan ke arah yang lebih ringan, dan positif. Jangan mengulang atau menggunakan kata-kata negatif.


Kalo buat anak jaman now nyang ude kekinian banget social cost nyang gede kagak bakal cukup buat kantong kalo cumann terima gaji minimal atawa umr. Jadi jangan buat coba-coba  kalo mau “hedon” kalo penghasilan kite pas-pas-an. Buat tiket  nonton bioskop aje kota jakarta mah kaga same ame kota nyang laen sekitar Rp 50.000. Apelagi kalo kite pengen makan enak di kafe, restoran, atawa di mall kesedia menu mulain dari Rp 75.000. Nyang aye demen dari Jakarta ntu transportasinye, walao macet tapinye bejibunan pilihan nyang murah-meriah. Cuman pake duit recehan Rp 3.500 kite bise milih busway ame KRL buat ngeliligin seluruh kota Jakarta. Kalo pilihan laen ntu adalah kendaraan online seperti Go Jek dan Grab. Nah kalo transportasi nyang satu eni gimane kitenye, lokasi nyang ditempuh ame jam pemesanan. Makinan jauh ame jam sibuk ongkosnye bakal makin mahal.


Normalnye, perasaan bersalah muncul karena kite tahu di mane letak kesalahan yang dilakukan, tapi kagak sedikit yang merasa bersalah tanpa tahu di mane kesalahan mereka. Dilansir dari healthline, perasaan malu dan bersalah bisa muncul karena hal sepele, misal salah panggil nama. Carilah masalah tersebut agar kite tahu bagaimane cara keluar dari rasa bersalah, dan malu. Permintaan maaf yang tulus dapat membantu kite mulai memperbaiki kerusakan setelah melakukan kesalahan. Dengan meminta maaf, kite menyampaikan penyesalan kepada orang yang disakiti, dan memberi tahu mereka bagaimane cara menghindari kesalahan yang sama di masa depan, agar lebih teliti lagi jangan sampe salah sebut nama orang lagi.


Perasaan jijik emang biasenye ade kalo ngeliat sesuatu nyang jorok. Paling umum di sekeliling kite ntu toilet ato sumur jorok. Jorok enih biasenye beragam. Ade nyang gegara lumutan, banyak sampah di dalemnye, bau pesing, ato besarang laba-laba di mane-mane. Ade juge nyang nyakup semuenye! Deuh, kebayang gimane rasenye ngadepin sumur nyang kek gitu. Rase kebelet bise-bise ilang gitu aje, ato bahkan ngiklasin buat kagak kencing dulu, dah, demi nemu sumur nyang lebi layak pake, saking jijiknye. Rase jijik enih muncul gegara orangnye biase idup sehat, ato minimal bangat kagak jorok. Jadi, begitu ketemu sumur nyang kondisinye kek dijelasin di atas, buset, mo muntah di sonoh juge mikir-mikir lagi, takut nambahin kejorokan ntu sumur.


Sebagai manusia, pasti sakit banget dah ya diperlakuin kagak adil, apalagi kaga adilnye tuh keliatan depan mata. Bisa jadi bikin dendam, waktu itu emang aye masih pada kecil, tapi ya aye pan udeh tau tuh nyang namanye nominal duit. Nah pas pembagian duit, sepupu-sepupu aye pada dikasih lebih gede, tapi aye cuma dikasih separonye. Aye dengan polosnye nanya, knapa aye dikasih paling dikit, nah alesannye tuh katanye aye perempuan. Padahal kan kaga bae yak begitu, apalagi dilakuinnye tuh di depan sepupu aye nyang laki, jadi waktu kecil juga mereka laga pernah ngelindungin aye. Malah pada dulu aye di bully kalo bahasa kerennye mah. Nah, gara-gara itu aye jadi takutan ama orang. Mangkanye kalo berbuat tuh hati-hati, nanti dampaknye bisa ngerugiin orang.


Udah mayan banyak juga orang sering salah masuk kulem atawa weseh. Biar kagak salah masuk weseh. Paling kagak kita ngindarin dikit dari masuk weseh, kita bisa ngelakuin ini. Awalannya, sebelom masuk, kita liat dulu posisi tulisan wesehnya. Deket situ, di pintu nanti ada tulisannya juga mana yang buat wadon, mana yang buat laki. Kalo kagak ada tulisan, biasanya ada gambarnya. Biasanya, dari gambar juga udah ketauan. Cuman, ada yang ngasih logo aja. Kalo ini, kagak semua orang tau. Ada orang yang kagak idep ama lambang kayak begitu. Dibandingin kita malu salah masuk weseh, mendingan kita nanya ama orang aja dulu. Kalo yakin itu weseh, kita doa sebelom masuk weseh. Biar mata kita kagak ngeliat yang aneh, kalo misalnya emang kita salah masuk weseh.


Elu udeh pernah ngerasain seneng karena elu menang undian? Aye sih udeh. Nah, kalo menang undian, pastinye kite seneng bener kan? Soalnye aye pas entu sih seneng bener. Tapi ternyata, ade penjelasannye kenape orang bisa ngerasa seneng bener pas berhasil menangin undian. Contohnye dari cerita aye yang berhasil menangin undian give away. Nah buat bisa menangin undian, tentunye aye berusaha semaksimal mungkin buat ngejalanin semua peraturannye kan? Mulai dari komen sebanyak-banyaknye, bagiin entu post-an, dan laennye. Nah setelah aye berusaha menangin undian, terus akhirnye aye menang, pastinye aye ngerasa seneng bener dong? Nah, wajar aje aye ngerasa seneng setelah berhasil menangin undian. Soalnye aye ngerasa usaha aye buat menangin undian kagak sia-sia, aye berhasil menangin undian, aye bisa dapetin hadiah dari entu undian, aye ngedapetin tujuan usaha aye yaitu menangin dan ngedapetin hadiah undian, serta aye ngerasa berhasil ngehadepin beragam kesulitan buat menangin entu undian. Intinye, aye ngerasa puas dan seneng bener deh pas menangin undian. Soalnye selaen menang, aye juga dapet hadiahnye kan?


Di bulan Romadon êni, apèkah ênyak pêrnèh ngêliat bocahnyè diêm-diêm gêgarês atau minum di têngèh waktu bêpuasè? Puguh kagak ènak kalo tau têrnyatè bocah ngibul sêpêrti êni, ngakunyè puasè padahal kagak puasè. Propèsor Psikologi di Ayn Shams School of Medicine, Dr. Hiba Isawi, bikang bahwa ngajarin puasè padè bocah adalah salèh atu tanggung jawab sêorang ênyak karna bocah kêbangêtan mudè amè bêlon ngarti pêntingnyè puasè amè ngêjalanin ibadèh. Sêlamè bocah bêlon balèg, ajarin bocah puasè sêcarè pêrlahan. Karna ntulah, wayah ênyak ngêtauin bahwa bocah gêgarês sêcarè ngumpêt-ngumpêt wayah bulan puasè, jangan langsung ngomèlin bocah. Jangan jugè nuduhnyè pêmbohong amè bêkatè kasar karna kêsalèhannyè. Sêbaliknyè, ajarin padè bocah buat bilang dêngan jujur bahwa diè kagak rosa puasè, alêsannya kagak puasè, amè carè ngatasin alêsan ntu.


Orang dèwasa dirèkomèndasiin buat molor nyang cukup, yakni antara 7 ampè 8 jêm pêr ari. Tapi, kadang hal onoh sulit buat dipênuhin karna bêragêm alêsan, misalnyah ada banyak gawèan nyang kudu disêlêsèin dan kondisi strès nyang ngêganggu. Ngalamin masalah molor sêbênêrnyah kèk nyimpên bom waktu nyang bakal mêlêduk kapan baè. Masalah molor nyang sêring dialamin ama banyak orang adalah kurangnyah waktu molor pêr ari. Mênurut sêbuah studi, orang dèwasa bêrusia 18 ampè 60 taun sêoranyah ngêbutuhin waktu molor sêlama 7 jêm saban malêmnyah. Ora jarang orang dèwasa ngurangin waktu molornyah lantaran ngêlakuin lêbih banyak gawèan. Alasan ênihlah nyang ngêja êluh ujug-ujug sèwot tanpa sêbab. Ênih disêbabin êluh ngêjadi sulit buat ngontrol èmosi karna awak ngêrasa amat lêlah.


Orang yang mengalami rasa takut berlebih pada hantu kagak akan mau pergi menonton film horor. Sebenarnye hal ntu terdengar wajar, tapi untuk orang yang kagak menderita phasmophobia, mereka akan memiliki rasa penasaran akan film horor tersebut. Lain halnye dengan orang yang punya rasa takut berlebihan pada hantu. Mereka kagak akan merasa penasaran dengan film horor tersebut, apelagi melihat posternye aje udeh membuat mereka ketakutan. Rasa takut yang diperlihatkannye ntu terlihat kagak normal karena mereka bisa sampai berkeringat dingin, badan yang gemetar, hingga jantung yang mulai berdegub kenjang. Jika dipaksakan untuk menonton film horor, mereka bisa sampai terkena serangan panik yang mengakibatkannye sesak nafas.


Kinan ora pêrnah ngêduga bahwa pêrjalanan awal ngêjadi ênyak têrasa bêgonoh bêrat. Kêlêlahan, têkênan dari berbagè sudut, ama ngêrasa ora bêrdaya ngêja otaknyah aktip manggil sêgala ingêtan buruk nyang diah alamin wayah masing bocah ampè rêmaja. Pada titik onoh diah sadar, diah punya troma wayah kêcit nyang sêjak dulu ora pêrnah diah akuin kêbêradaannyah. Situasi nyang pêlik ngêja diah mangkin kêsulitan ngatasin troma wayah kêcit. Pêrtolongan propèsional diah pilih buat ngêbantunyah supaya atinyah kêmbali plong. Alhamdulillah, diah ngalamin kêmajuan nyang mênurut diah cukup baèk. Mêski bêgonoh, ênih bukanlah kêmajuan nyang konstan. Diah masing sêring ngalamin naèk ama turun. Tapi, karang diah lêbih bisa ngêndaliin diri ama pikiran.


Tiap orang pastinye punye idola. Sosok idola eni biasanye asalnye dari panggung hiburan. Sosok nyang sering dilihat di layar kaca ame juge diYouTube. ngidolain selebritis ude bukan hal nyang aneh di jaman sekarang, soalnye kagak sedikit orang nyang buka-bukaan memujain idolanye. bise kite bilang aje K-Popers, walau kagak semuanye begitu, ketemu ame idola ntu nyang semua orang impiin banyak orang, Berape orang beneran ngejer impian ntu ampe ngelakuin banyak care; mulain dari ngikut kelompok penggemar sampe nonton konser (kalo emang idolanye ntu musisi). di laen sisi, bakal ade orang nyang hoki bise ketemu idolanye tanpa harus ribet nyari celah pegimane caranye.


Rara mulè ngêmasupin masa pubêr wayah diah kêlas 5 SD. Wayah onohlah masa rêmajanyah ora sêindah nyang diah bayangin. Diah sêring dilèdèk ama diomongin di bêlakang. Sêmula Rara ora sadar, tapi sêiring bêjalannyah waktu diah ngêrasain gunjingan nyang ngarah kêpadanyah. Bêrbagè lèdèkan pêrnah Rara têrima, mulè dari 'bau awak' ampè 'burkèt' atau 'bubur kètèk'. Ampè pada suatu kali, diah nyoba nyêrna lèdèkan ama nasihat dari kawan-kawannyah têntang masalah nyang diah milikin. Rara pêrnah nyoba sêmuah mulè dari bêdak tabur, roll-on, ampè nyang sêmprèt-sêmprèt, tapi têtêp ora ilang. Ratu nyoba ora ngêhirauin lèdèkan ama sindiran nyang datêng kêpadanyah. Mêski bêgonoh, diah ora nampik sêring ngêrasa ora nyaman dêngan kêringêt nyang kêluar wayah bêraktipitas. Tapi, sêrosa apah go Ratu nyoba cuèk dêngan lèdèkan onoh, diah têtêp ngêrasa sêdih. Sipatnyah go bêrobah dari cêria ngêjadi kêtutup. Tapi, Rara bêsukur dêngan mangkin canggih tèknologi dalêm ngatasin bau awak, sêudah lulus SD masalah Ratu bisa diatasin. Diah karang udah bisa nyêsuèin diri kêmbali.


Pas Alsa pulang kuliah, die lewatin suatu tempat yang lagi promosii rumah. Nah kagak tau kenape, Alsa minat buat mampir. Die nyamperin entu tempat dan nanya-nanya ape yang lagi mereka lakuin. Ternyate selaen promosi jualan rumah, mereka juga lagi adain undian buat dapet rumah gratis! Alsa pun tertarik buat ikutan. Die pun daftar, abis entu die dapet nomor undian. Setelah daftarin nomor undiannye, Alsa nunggu beberape hari. Beberape hari kemudian, die kaget bener tenyate die menang undian. Bayangin aje, udeh bisa ikutan undian tanpa keluarin modal, bisa menang lawan banyak orang, dapet hadiahnye juga kagak nangung-nanggung, ya entu menangin rumah! Jelas aje Alsa seneng dan kaget menangin undian. Nyok berdoa biar bisa beruntung!


Bau badan atau dalam istilah medis disebut bromhidrosis merupakan keadaan kronis yang ditandai dengan keluarnye bau kagak sedep secara berlebihan. Bau badan ntu dideskripsikannye dengan bau tengik, apek, dan asam. Kelainan ntu dapat terjadi pada ketiak, telapak tangan, dan kaki. Namun yang paling sering ditemukan adalah pada ketiak. Penyebab penyakit ntu sangat kompleks, dan dipengaruhi oleh seabrek-abrek faktor seperti adanye keringat berlebih, dan bakteri di badan. Pada beberape penderita juga dapat disebabkannye oleh kegemukan, penyakit gula darah, benjolan pada ketiak, pengaruh dari ganyeman, dan obat-obatan tertentu. Ganyeman yang dianggep dapat mempengaruhi bau badan adalah bawang-bawangan, rempah-rempah, dan produk kare serta minuman beralkohol. Pengaruh genetik juga dilaporkan mempengaruhi kondisi bau badan seseorang. Kondisi ntu dapat mengganggu kualitas hidup, rasa percaya diri, hubungan sosial, pekerjaan, dan psikologis penderita. Bau badan kagak sedap ntu lebih sering ditemukan pada laki-laki setelah usia pubertas. Hal ntu dapet disebabkannye karena aktivitas fisik yang lebih bejibun pada laki-laki.


Agama tuh sensitip banget buat di bahas, mangkanye kalo mau rukun tuh mesti junjung toleransi beragama. Setiap agama pasti ada perbedaan, cuma kite sesama manusia tuh harus saling menghargai. Sekarang kite kan punya kepercayaan, biasanye kalo nyangkut agama tuh orang pasti fanatik. Mereka bisa ngelakuin apa aje buat ngejaga agamanye supaya kag ternodai. Sesama umat juga pasti kaga bakal mau kan agamanye di jelek-jelekin. Perihal agama mana nyang paling bener kan kite juga kaga bisa bantah tiap orang punya pandangan sendiri-sendiri. Mangkanye tuh kalo kite mau akur ya saling-saling lah, kaga perlu ngerasa nyang paling bener. Toh semua perbuatan kan pasti ada ganjarannye. Jadi, kaga usah takut, lakuin hal nyang menurut kite bener.


Caitlyn Jenner baru ajah ngêlakuin sêbuah kêsalahan patal nyang ngêjêngahin. Baba tiri Kim Kardashian nyang karang udah ngêjadi wadon transgèndêr onoh salah nyêbut nama bini Donald Trump, Melania Trump dêngan nama bocah wadon Prèsiden Amèrika Sêrikat, Ivanka Trump. Insidèn onoh têrjadi wayah Caitlyn ngêjadi bintang tamu dalêm acara This Morning. Kala onoh, diah ngêgadang-gadang bakal mêranin karaktêr bini Prèsidèn Trump di acara komèdi Saturday Night Live. Kocaknyah, Caitlyn ora nyadarin acan kalu diah udah ngêlakuin kêsalahan gêdé. Sosok transgèndêr bêrnama asli Bruce Jenner ênih bahkan ramè jadi omongan para warganèt di jêjaring sosial. Kêbanyakan bêkomèntar kalu lagi-lagi Caitlyn salah ngomong. Tapi, ora sêdikit pula warganèt nyang ngaku sêring kêtukêr dalêm nyêbut nama Melania ama Ivanka.


Manfaat laen nyang kite bisa dapet kalo naek kendaraan umum tuh kite bisa dapet diskon. Diskon nyang disediain applikasi tempat jual tiket. Pan kalo kite pulang beramean tuh lumanyan kan bisa hemat duit. Apalagi perginye pas lagi ada promo khusus kaya lebaran ama taun baru, biasanye bisa dapet diskon gede. Pinter-pinter kite aja tuh cari promo kalo mau beli tiket-tiket kaya gitu. Apalagi sekarang kan tempat-tempat naek kendaraan umum udeh makin bagus trus diperhatiin banget ama pemerintah, jadi bisa ngurangin kemacetan juga kan. Jadi boleh dah sekali-kali dicoba tuh sensasi ke luar kota naek kendaraan umum, pasti seru dah. Kalo kaga mao repot bawa oleh-oleh, sekarang mah udeh bisa dipaketin pake ekspedisi nyang kita mao.


Awalan dititipin bayi itu pas dititipin ponakan. Semua gayanya banyak banget yang kagak keduga. Kalo makan nyuapinnya pelan-pelan. Kalo kagak jia bisa keselek. Pas lagi makan, tiba-tiba jia ngelepeh. Pas lagi tidur tau-taunya jia ngiler. Pas lagi tidur di gendongan jia juga tetep ngelepeh. Pas bangun juga seneng banget maenin ludahnya ampe kena kaen gendongan ama tangan. Awalan, rasanya geli banget dikenain ludah gitu. Masih belom kepikiran anak-anak mah masih suci, apalagi makannya juga belom macem-macem. Lantaran udah keseringan jia maen ludah ampe kena ludahnya, lama-lama jadi biasa aja. Yang penting bukan kena gumohan atawa muntahannya. Kalo itu, bisa jadi lebih geli lagi hawanya.


Kalo laki aye lembur, aye biasanye milih nginep di rumah orang tua. Soalnye kalo lembur tuh laki aye bisa pulang ampe jam 11 malem. Kalo udeh sendirian gitu tuh mata kayanya kering bae, udeh gitu juga kaya denger suara-suara kecil jadi rasanye tuh aneh-aneh bae dah nyang dipikirin. Maka dari itu mending aye suruh laki aye nginep di rumah kalo ga jemput. Baru-baru hamil apalagi tuh, suka iseng kan udeh gitu lagi mabok-maboknye, jadi selama hamil muda tuh di rumah orang tua dulu ampe ngelahirin. Belom lagi suami juga sering ke luar kota, jadi kan harus sendiri mulu di rumah.


Elu takut bener kagak kalo liat ada cicak di sekitar elu? Aye tuh dulunye biasa aje sama cicak, sama sekali kagak keganggu apelagi takut. Tapi sejak aye ngebadog puding buatan mpoknye aye dan ternyata ade cicak di entu puding, tambahan lagi cicaknye udeh sebagian masuk ke perutnye aye, jelas aje aye jadi takut kalo ade cicak kan? Aye takut entu cicak bakalan masuk ke badogan, minuman, bantal aye, terus abis entu ngerayap masuk ke badan aye. Atau kagak, entu cicak lagi ngerayap di atas aye, terus tiba-tiba aje perekat kakinye kagak berfungsi, dan die jatoh terus masuk ke mulut aye. Hiiih, nakutin bener! Aye bener-bener jadi takut sama cicak dan trauma bener karena ngebadog puding cicak.


Buat orang nyang demem selingkuh,ada baenya berenti dah. Karna kan kasian kalo ampe nyakitin pasangan apalagi nyang udeh kawin. Bisa-bisa anak nyang jadi korban. Hidup juga bisa jadi berantakan kalo nurutin hawa nafsu doang. Mangkanye, di dunia nyang fana ini tuh semuanye hanya tipu-tipu. Kaga ada kesenengan nyang terus-terusan, tugas kite cuma bersyukur karna kalo kaga kaya gitu kita ga bakalan dapet ape-ape. Selingkuh tuh senengnye sebentaram doang, tapi nyeselnye seumur idup. Mangkanye mesti ati-ati jaga diri supaya kaga terperangkap ama godaa setan.Inget selalu deh ya idup tuh sementata jadi kaga usah deh tuh ngelakuin hal nyang kagak-kagak. Mending banyak ibadah makin tua, suapay idup jadi berkah.


Jumhur (mayoritas) ulama memang menganjurkan akad nikah dilakukan di masjid. Di antara tujuannya adalah agar lebih mudah diketahui khalayak banyak dan juga demi keberkahan akad tersebut. Hanya saja para ulama Maliki mengingatkan, kebolehan akad nikah di masjid hanya prosesi ijab kabulnya saja. Sedangkan acara-acara lain seperti makan-makan atau tradisi yang berkaitan dengan pernikahan, sebaiknya dilakukan di luar masjid. Batasan ini juga tentu sangat beralasan lantaran menyangkut kehormatan masjid itu sendiri sebagai tempat suci dan tempat ibadah yang harus tetap dijaga, seperti tidak mengeraskan suara, tidak memperbanyak bicara, tidak mengizinkan perempuan yang sedang haid, dan sebagainya. Sehingga sekiranya tidak bisa menjaga kehormatan masjid, maka makruh hukumnya. Bahkan jumhur ulama sepakat memakruhkan dan melarang nyanyian-nyanyian yang tak pantas dilakukan di masjid.


Retno mengatakan, anak perempuan seharusnya diberikan kebebasan dalam menentukan apa yang dipakainya. Hasil pengawasan KPAI terhadap anak-anak korban menunjukkan beberapa kasus anak perempuan yang mengalami bullying dalam bentuk kekerasan verbal dan psikis karena tidak menggunakan jilbab. KPAI juga menemukan puluhan kasus anak perempuan yang mengalami gangguan kesehatan mental dan mendapatkan dukungan pemulihan dari psikolog pada program Jabar Masagi. Retno menyebut anak-anak perempuan tersebut menjadi tidak percaya diri, bahkan depresi dan hendak melakukan percobaan bunuh diri. Puluhan anak tersebut juga mengalami bullying dari lingkungannya akibat tidak berjilbab, bahkan menjadi cemas karena ada ancaman kalau dia tidak berjilbab akan menyeret ayahnya dan saudara laki-lakinya ke neraka


Pernikahan anak bungsu Presiden Joko Widodo, Kaesang Pangarep ame calon istrinye, Erina Gudono bakal ngusung tema Mataram Islam. Tema eni nyang dijadiin dasar dekorasi di tempatnye erina ame ditempat laen, pernikahan Kaesang ame Erina bakal menikah di dua lokasi, ntu ade di Pendopo Agung Royal Ambarrukmo Yogyakarta ame di Puro Mangkunegaran Solo. lokasi eni nyang bakalan didekorasi same persis ame tema Mataram Islam. Kalo kate tukang dekornye, motif fauna emang sengaje dibuat nyang jadi ciri khas budaya Surakarta (Solo). Terusannye motif flora dibuat cuman minimalis doang nyang bakal nyesuain gaya Yogyakarta. Nyang nantinye, dekorasi ntu bakalan poles make cat item ame emas nyang lembut. Dekorasi nyang ude jadi ntarannye bakalan nggambarin kejayaan ame kedamaian di alam semesta. Nyang bakal kebayang banget kalo dekorasinye ntu bakalan keren mewah banget, make dominasi warna putih bakal nambah suasana nyang sakral juge.


Ênih adalah pêngalaman pêrtama Lidya prèsêntasi di dêpan rêkan gawè ama atasannyah. Kêringêt dingin ngucur bagèi butiran jagung dari jidat Lidya. Bibirnyah kêring, nêlên ludah go sêolah ora sanggup. Bola mata têrasa ngêgêdé, kaki bêgêtêr, ama dênyut nadi kêrasa gancang. Pêrasaan ngêri salah ama disalahin mangkin ngêdukung Lidya buat nyudahin pêrtêmuan onoh. Mata-mata nyang awas sêolah ora pêrcaya ama dirinyah mangkin nêkên batin Lidya. Sêmpurnalah kêngêrian nyang Lidya rasain wayah pêrtama kali ngomong di dêpan orang pênting kantornyah. Lidya bêrusaha pokus sêmbari narik napas dalêm-dalêm. Sêudahnyah, rasa ngêri pêlan-pêlan ngilang. Prèsèntasi bêjalan cukup lancar. Kêmudian, pêrtêmuan ari onoh ditutup dêngan têpokan tangan pêsêrta rapat nyang kagum ama pêmaparan Lidya.


Ngerase jijik ame makanan kotor bise dialamin semue orang. Nyang bikin beda enih, kategori kotornye makanan buat tiap orang. Ade nyang ngerase kalo makanannye diinggapin ame serangge, ntu biase aje, tapi ade juge nyang sejijik ntu ampe kagak mao lanjut makan lagih. Ade juge nyang nganggep kalo makanan dipegang ato disentuh ame orang laen, ntu ude temasuk makanan kotor, jadi kudu diganti ato berenti makannye. Nyang beginih-beginih bikin rase jijiknye juge punye banyak care buat diilanginnye. Misalnye, jijik gegare ade seranggenye, enih kudu buru-buru disingkirin. Kagak cuman seranggenye aje, tapi bagian makanan nyang diinggapin ame sekitarannye, biar bakteri nyang telanjur nyebar, bise ikut kebuang. Terus, kalo jijiknye gegara dipegang orang laen, enih urusannye ame sugesti diri ndiri kalo kagak semue tangan ntu kotor, apelagi tangan nyang mao makan, cenderung ude bersih gegara ampir semue orang cuci tangan dulu sebelon makan.


Sêrangga ngêbutuhin madangan, aèr, ama têmpat bêrlindung pêranti bêrtahan idup. Olèh sêbab onoh, kalu rumah êluh ada bêbêrapah sêrangga, hal nyang kudu dilakuin pêranti ngêbasminyah adalah ngilangin kêtiga sumbêr pêrtahanan idup mêrèka. Hal pêrtama nyang kudu diilangin adalah gênangan aèr nyang bêrada di èmbèr, mangkok, têmpat mandi burung, ama wadah-wadah laènnyah. Saban gênangan onoh bakal ngêjadi têmpat bêkêmbang biak nyamuk kalu diantêpin sêlama sêminggu. Sêudah ngosongin sêmuah wadah nyang bêrisi aèr, ontong lupa buat mêrèksa bagian talang aèr. Talang nyang kêsumbat bakal ngêdukung nyamuk bakal datêng ama bêkêmbang biak dêngan gampang. Sêbab, nyamuk tibang ngêbutuhin aèr sêtêngah inci buat bêkêmbang biak. Kêmudian, tutup têmpat sampah buat ngindarin sêrangga pêncinta sampah sêpêrti lalêr adalah dêngan ngêndaliin atau ngêbasmi bau nyang didêmêninnyah.


Ane takut pisan ame embusan angin nyang kenceng. Kagak tau dah ape namenye ketakutan ane eni. Kagak usah ngomongin angin ribut, soalnye embusan angin nyang biasa-biasa aje kayak gegeberan dari kipas aje suka rada bikin tumblek ni ati. Kapan hari juga ampe tekelap ane lantaran pas nyalain kipas tombolnye udah angka 3, saking kencengnye pas nyalain ampe nyebut segala ane. Waktu ntu ane pernah naek speed boat terus belaga iye ngejogrong di bangku dek atas nyang kagak jauh dari bangkunye nahkoda. Udah mikir "ah bodonanan, gampil eni mah" tapi bujug buneng, niat tinggal niat pas kapten kapal narik speed boatnye, nyawa ama ambekan udah tinggal separo kebawa ama hembusan angin nyang nyamber kite orang semua di dek atas. Cuman bisa pasrah sambil ngemped aje di bangku. Pas udah agak tenang buru-buru dah tuh ane turun ke bawah ngendog terus ampe sampe di tujuan.


Jangan sampai aturan yang udeh dibuat ntu dengan baik, dan benar tersebut kagak sampe kepada masyarakat. Karena jika ntu terjadi ya ntu aturan yang kagak diketahui oleh masyarakat yang akan memanfaatkan aturan tersebut jangan harap apa yang menjadi tujuan baik tercapai. Untuk itulah aye sangat berharap dengan adanye kepemimpinan baru LPSK periode 2018 - 2023 masyarakat teredukasi sehingga akhirnya berani berkata dan sebagai timbal baliknya kepemimpinan baru LPSK periode 2018 - 2023 akan benar - benar melindungi saksi dan korban sesuai dengan undang - undang yang berlaku. Aye yakin ntu bisa. Dengan demikian aye yakin masyarakat yang takut menjadi saksi akan berkata " Jadi saksi? Kenapa Tidak!". Aye sangat berharap dan aye yakin kepemimpinan baru LPSK periode 2018 - 2023 pasti bisa.


Êlu pasti pêrnèh mengalami kesulitan mengingat nama orang. Padè kenyataannya manusia memang lebih mudah mengingat wajah ketimbang nama seseorang, apalagi seseorang nyang baru êlu kenal atau jarang êlu temui. Kondisi êni bisè sangat memalukan kalo ujug-ujug terjadi padè êlu di muka umum. Êlu bisè membawa catatan kecil atau hape nyang punyè fitur pencatat. Wayah êlu berkenalan dêngan seseorang, tulis namanya di catatan êlu. Lakukan êni wayah êlu selesai bicara dengannya. Êlu mungkin jugè perlu menambahkan bêbêrapè informasi kecil seperti ciri-ciri atau kepribadiannya, di mana êlu bertemu, bulan apè, amè sebagainya. Dêngan begitu, êlu bisè melihat catatan êlu saban ari atau saban minggu amè berusaha mengingat saban nama nyang adè di sana. Gunakan aplikasi seperti Nameorize amè Namerick di iPhone atau android buat mencatat nama orang nyang baru êlu kenal. Ingat, jangan menulis apè-apè wayah êlu sedang ngobrol dengannya. Tunggu ampè êlu selesai ngobrol dengannya, lalu cari tempat laèn buat mencatat namanya dêngan cepat.


Kalo trauma aye lagi muncul tuh rasanye bener-bener kaga enak. Hal pertama nyang aye rasain tuh gelisah ama cemas. Bingung gatau apa nyang di mau diri sendiri. Awalnye juga aye kaga sadar tuh ama gejala nyang muncul tiap kali aye ngerasa timbul rasa takut gara-gara trauma. Hal kaya gini aye kaga kasih tau siapa-siapa. Di depan ora g juga aye berusaha nutupin apa nyang aye rasain. Soalnye kaga ngarti juga keramean nyang jadi salah satu faktor penyebab dari aye jadi orang nyang cemas. Seiring berjalannye waktu aye bisa ngerasain tuh gejalanye, dan semenjak itu juga aye bisa nanganin tentang ape nyang aye rasain


Guah pèngèn pisan bêli minyak wangi Diptyque Paris nyang Do Son sêjak lama. Sêmpêt nyari-nyari liwat toko daring, tapi bêlon kêtêmu juga. Kêbênêran pisan Agustus lalu adèk guah kê Paris. Romannyah wangi Do Son nyang guah cari bakal ada di sonoh, apahlagi Diptyque Paris èmang minyak wangi asal sonoh juga. Guah langsung bilang kê adèk guah buat minta tolong bêliin. Têrnyata, Galeries Lafayette Haussmann mayan dêkêt dari apartêmènnyah. Di sonoh banyak têrsêdia mèrêk-mèrêk pèsyên, têrutama mèkap ama minyak wangi. Sêtêlah adèk guah nyari-nyari, akhirnyah nêmu juga minyak wangi Diptyque Paris nyang Do Son! Pas dikabarin adèk guah kalo diah dapêt, guah langsung kêgirangan.


iPhone entu hape yang bagus bener kan? Di sekelilingnye Ken, ade banyak bener orang yang mau entu hape ya karena ikut-ikutan orang aje. Karena kebetulan, beberape orang yang dianggep keren make hape iPhone, jadi mereka pun mau. Tapi Ken kagak. Die mau hape iPhone, karena die suka desain fisik entu ponsel, die suka desain dalemnye entu ponsel, suka software-nye, suka kualitas kameranye, dan suka emotnye yang cakep. Make dari entu die pengen bener punya iPhone, tapi die kagak ade duit buat beli hehe. Nah suatu hari, kampusnye ngadain acara dan yang berpartisipasi ke entu acara, bisa ade kesempetan buat menangin undian dan hadiahnye entu iPhone terbaru. Ken gas ikutan. Die pun kaget karena menang undian.


Dosa duniawi emang paling banyak nyang ngelakuin. Kagak dipungkiri, seneng-seneng di dunie emang banyak juge mudorotnye. Misalnye, kek anak mude jaman karang banyak bangat nyang demen maen-maen ke kleb malem ampe tenga malem. Di dalem kleb pasti bakal joget-joget, banyak make bajunye nyang kebuke-buke, terus banyak minuman alkohol juge, nyang pasti bakal bikin mabok. Orang nyang dari kecil ude dididik buat kagak keluar ato pulang malem-malem, ame lebi sering di rume, pasti kagak bakal demen ame berisiknye situasi kleb malem. Kalo ngajak orang begini, nyang ade die ketakutan. Udeh, mah, takut Enyak Babehnye, takut dosanye, takut suasana gelap ame ramenye, bahkan takut ame orang-orang di dalem sononye. Ujung-ujungnye, kalo maksain, bise-bise die kagak nyaman bahkan ampe bise kena serangan panik.


Tampil di adêpan orang banyak pêranti kêpêrluan prèsèntasi ngêbutuhin pêrsiapan matêng. Êluh pêrlu stratègi khusus supaya bisa nguasain panggung. Pêgimana cara biar tampil ngêmukau wayah prèsèntasi? Bêrikut caranyah. Posisiin diri êluh sêbagè audièns. Dêngan bêgonoh, êluh bisa mêlajarin cara-cara maparin gagasan atau konsèp nyang ora ngêja bosên. Sêlanjutnyah, kalu êluh pèngèn ngêja pênampilan lêbih mênarik ama nyênêngin, singkirin dulu naskah nyang udah êluh tulis onoh. Nyingkirinnyah, bukan bêarti ngêlupain. Êluh bisa latian ngêgunain naskah, tapi ontong ngandêlin naskah onoh. Coba dah maènin kata-kata atau istilahnyah impropisasi. Têrakhir, lowongin waktu bagi audièns êluh buat nanya. Dêngan ngêdêngêr pêrtanyaan mêrèka, êluh bakal lêbih kêhubung ama audièns. Prèsèntasi êluh go bakal lêbih idup.


Menurut cerita nih, orang nyang bisa liat kaya gitu emang orang pilihan nyang die emang udeh kuat ngeliat hal-hal nyang kaga kasat mata. Pernah suatu saat aye diceritain ama Ncing aye kalo misalnya ada tetangganye nyang mau bisa liat makhluk halus. Nah, guru nyang mao buka mata batinnye tuh nanya ke orang nyang itu, emang die kuat buat ngeliatnye. Trus dengan lantangnye kalo die bilang die kuat. Pas tuh mata batinnye kebuka, die jadi orang nyang kaga punya kontrol, kalo jalan die ngerasa kalo die tuh lagi jalan di pasar nyang lagi rame, nyuruh orang buat minggir. Padahal, kaga ada apa-apa nyang dilewatin ama die.


Boy William pêrnah ngêmilikin pêngalaman ngêjêngahin wayah baru ajah têrjun ngêjadi artis Indonèsia. Lama tinggal di Amèrika ngêjanyah ora bêgonoh kênal industri hiburan Tanah Aèr. Suatu wayah, Boy William ada sêbuah proyèk pèlêm. Di sonoh diah kêtêmu dêngan salah atu musisi, Bagus Dhanar Dhana, nyang ora laèn adalah pokalis grup musik NTRL (Netral). Boy William nyang nyoba ajèr, bêrusaha sok kênal. Pêmilik nama asli William Hartanto onoh basa-basi ngêmuji pênampilan Bagus. “Bang, salam kênal. Êluh rasik êmên gayanyah. Êluh kudunyah jadi bocah band,” ujar Boy William. Boy wayah onoh bêlon tau bahwa Bagus èmang pokalis grup musik. Sêudah ngêtauin faktanyah, diah langsung nyêsêl. Pêrkataan onoh ngêjanyah ngêrasa amat goblok ama jêngah. Sadar udah salah ngucap, diah langsung minta maap.


Misalnya, penggunaan wajah hitam untuk olok-olok dalam iklan rasis di Malaysia atau penolakan induk semang kos ketika penyewanya berkulit gelap yang sering terjadi di Yogyakarta. Kedua contoh di atas hanyalah sebagian kecil dari kasus lainnya yang tak terhingga. Aku takut, tapi akhirnya aku tetap pindah ke Indonesia. Aku cuma bisa mempersiapkan mental menghadapi berbagai rasisme yang mungkin akan menimpaku suatu saat. Tiap ada orang tahu aku asal Kanada, mereka pasti melontarkan pujian kepada Justin Trudeau, perdana menteri yang sekarang menjabat. Meski demikian, aku selalu memperingatkan diri sendiri kalau aku berbeda dari orang-orang di sekitarku. Kenyataan ini tak sama seperti kehidupanku di Kota Toronto.


Barusan kita liat gejala-gejalanya. Nah, kita kudu tau juga apaan aja, sih, yang nyebapin kita kena demam panggung itu. Jadi, demam panggung kena kita gara-gara kita stres, udah ngeri duluan ama komentar orang yang belom tentu ada. Kalo udah kayak gitu, kita kudu tau gimana cara ngatasinnya. Pertama, kita kudu siap-siap pake latian yang sering. Kedua, kita batesin makan atawa minum yang banyak gula ama kafeinnya, ganti pake makanan yang nyehatin. Ketiga, kagak boleh fokus ama yang bakal salah, tapi fokus ke yang bikin berhasil, pokoknya kagak boleh ragu. Keempat, latian tarik napas, tenangin diri. Kalo udah deket panggung, lakuin apa aja yang bisa bikin ngerinya ilang, terus jadi diri sendiri. Yang terakhir, kita kudu liat penonton, kayak lagi mau ngobrol aja. Buat ngatasin rasa takut yang paling penting kita kudu percaya dan nerima diri kita sendiri.


Pêndaptaran CPNS dibuka lagi pada minggu kêtiga ama kêêmpat Sèptèmber 2022, tapi adanyah CASN 2022 ênih tibang dibuka buat sêlèksi Pêgawè Pêmêrèntah dêngan Pêrjanjian Kêrja (PPPK) dêngan pokus rèkrutmen guru ama kêsèhatan. Buat nyang pèngèn ngêdaptar PPPK guru ama kêsèhatan pada Sèptèmber 2022 ênih, bêrikut caranyah. Pêrtama, buka laman sscasn.bkn.go.id. Sêlanjutnyah, klik mènu règistrasi. Abis onoh, masupin nama lêngkêp, NIK, ama nomor KK sêsuè pêrmintaan. Têrus, unggah pindaian KTP ama poto. Klik ajuin. Bêrikutnyah, masup lagi kê akun sscasn.bkn.go.id dan lêngkêpin data nyang masing kosong. Pilih jênis sêlèksi, instansi, jênis pormasi, pêndidikan, ama jabatan. Têrakhir, citak kartu pêndaptaran. Sêlêsè dah.


Enyak aye entu udeh lama tinggal di daerah temlat tinggal orang tuanye. Mulai dari kecil sampe umur 30 taonan tinggal di entu tempat. Makenye, pastinye banyak bener yang kenal sama enyak aye di entu tempat. Suatu hari, enyak aye lagi nginep di rumah orang tuanye buat rawat babehnye yang sakit. Enyak aye pun pergi ke pasar yang ade di deket rumah nenek-engkongnye aye. Di entu pasar yang rame, enyak aye pastinye cuma fokus buat beli ape yang kudu dibeli. Tentunye enyak aye kagak merhatiin dan kagak ngeh siape aje yang pas-pasan sama die pas lagi belanja. Eh tapi tiba-tiba aje ade yanh manggil die dari belakang. Kagak taunye entu yang manggil adalah temen enyak aye dulu. Jelas aje enyam aye kaget karena tiba-tiba ketemu temen lamanye secara kagak sengaja.


Sêbagian gêdé orang punyè kêngêrian ama hantu dan onoh adalah hal nyang wajar, tapi kalu rasa ngêrinyah udah intèns ama ngêrugiin kêsèhatan mèntal, bisa jadi êluh udah masup kê dalêm tahap phasmophobia. Orang nyang punya phasmophobia sêring ngêrasa kêngêrian  nyang ora masup akal wayah mêrèka lagi dèwèkan. Phasmophobia ênih susah buat dikêndaliin. Kagak tibang mèntal sêsêorang nyang bisa kêganggu, kêsèhatan pisik amè aktipitas sêari-ari go milu kêna dampaknyah. Ciri-ciri orang nyang ngidap phasmophobia, mêrèka bakal ngêrasain ada nyang lagi ngawasin, ngêrasa ngêdêngêr suara-suara nyang ngêriin, atau mêrèka ngêrasa dikonprontasi ama hal nyang ora kasat mata. Parahnyah, orang nyang ngidap phasmophobia ora mampu ngêndaliin pêrasaan ngêrinyah.


Fobia ntu bersifat subjektif karena kejadiannye yang sama belum tentu dirasakannye oleh orang lain. Dengan kata lain, suatu rangsangan, atau kejadian dengan kualitas, dan kuantitas yang sama dapat diintepretasikannye secara berbeda antara satu individu dengan individu lainnye. Wajar bagi seseorang untuk mengkhawatirkannye kesehatannye sendiri seiring bertambahnye usia. Begitu pula bagi seseorang yang khawatir tentang teman, dan keluarga mereka setelah pergi. Namun, pade beberape orang, kekhawatiran dapat berkembang menjadi ketakutan yang lebih bermasalah. Dilansir dari Journal of Natural Science, Biology, and Medicine, tanda atau gejala dari kondisi yang disebut dengan thanatophobia tersebut antara lain: Mengalami ketakutan atau kecemasan, pusing atau sakit perut secara tiba-tiba ketika berpikir tentang kematian atau proses kematian.


Kêkêcèwaan mêrupakan suatu hal nyang ora bisa dihindarin dalêm idup, têrmasup dalêm kêidupan bocah ama rêmaja. Kêkêcèwaan mêrupakan rèaksi èmosi alami yang têrjadi abis sêsêorang ngadêlin kêgagalan dalêm mênuhin arêpan mêrèka atau arêpan orang laèn. Rêmaja sêring bisa ngêrasa kêcèwa wayah mêrèka ora bisa sampè tujuan nyang udah mêrèka têntuin. Orang tua punya kêcêndêrungan buat ngêlindungin bocah dari hal nyang ora dirêsêpin, têrmasup ngêlindungin dari kêkêcèwaan. Coba kasih kêsêmpêtan bagi bocah buat sêsêkali ngêrasain kêkêcèwaan karna hal ênih dibutuhin buat mêrsiapin mêrèka ngadêpin wayah dèwasa sêcara mandiri. Kêkêcèwaan mêrupakan bagian normal dari idup nyang ngêbantu sêsêorang ngêbangun kêmampuan buat bangkit sêrta ngajarin cara ngêprosès ama ngêlola èmosi.


Pêrjalanan mênuju pêmulihan troma akibat dirundung puguh pênuh tantangan, tapi dêngan kêsabaran ama dukungan dari orang tua, bocah bakal mampu bangkit lagi. Bocah mungkin ora bêcêrita kêpada orang tua têntang apah nyang dialamin ama dirasainnyah. Tapi, sêbagè orang tua, kudu lêbih pêka têradêp kondisi psikis ama pisik bocah saban waktu. Dampak pêrundungan pada bocah ora bisa disêpèlèin bêgonoh baè. Kalu bocah ngêjadi korban pêrundungan, sigrah tindak lanjutin pêlaku sêrta omongin ama pihak nyang bêtanggung jawab sêpêrti guru atau orang tua pêlaku. Sêlaèn onoh, kalu bocah ngalamin masalah psikis, sigrah cari pêrtulungan supaya mêrèka bisa dikasih tèrapi nyang têpat. Pêran orang tua amat dipêrlukan dalêm ngêbantu pêmulihan troma bocah.


Barang kalo dicari tuh kayanye kaga pernah ketemu, tapi giliran dicari pasti ketemu. Semua orang pasti pernah ngalamin hal sama, apalagi kalo lagi dibutuhin kaga ada, buset dah bikin gergetan banget ampe emosi. Kalo cerita di rumah aye tuh Nyak ama Babeh selalu berantem kalo kite mau pergi rame-rame. Kalo pergi rame-rame pan kite mesti naek mobil ye, nah kalo mau naek mobil tuh si Babeh selalu nanya ama Nyak di mana tari kunci mobil. Padahal tuh kunci mobil tuh Babeh doang nyang megang-megang, kadang tiap pagi Babeh suka manasin sambil ngopi ama mandiin burung. Nah karna udeh megang banyak barang die tuh suka lupa ama barang-barang kecil kaye kunci.


Katakan kepada diri kite sendiri bahwa kesalahan yang bersifat manusiawi dan Anda telah melakukan sebaik mungkin untuk melakukan hal yang benar. Sebagian orang menyebut masa kini sebagai "era dipermalukan". Bejibun orang pernah dipermalukan, terlebih seiring dengan semakin meluasnye jangkauan internet yang memungkinkan hal-hal mendetail dalam hidup kite terpampang di tempat umum seperti situs web media sosial. Fenomena dipermalukan terjadi secara luas, walaupun demikian, bukan berarti situasi kite secara khusus dapat diremehkan. Jika pengalaman yang memalukan terus teringat dalam pikiran, dan terasa menyakitkan bagi kite, gunakan prinsip meditasi dengan tingkat kesadaran penuh untuk membantu kite melepaskan luka emosional, dan melanjutkan hidup.


Elu pernah diejek atau pernah liat orang diejek sambil diketawain? Nah hal entu katenye sering bener dilakuin dan bahkan katenye dianggep suatu yang ringan. Padahal katenye, body shaming atau celaan fisik entu bisa nyebabin self image atau citra diri seseorang jadi negatif bagi orang laen. Katenye, parahnye lagi entu, korban hinaan fisik bakalan condong lakuin segala macem hal supaye bisa diterima sama orang sekitarnye dan kagak dihina lagi secara fisik. Depresi yang dialamin oleh orang yang ngalamin hinaan fisik pun bukan cuma sekedar rasa sedih. Mereka juga bakalan punye dampak dari dua sisi, ya entu fisik dan psikologi. Bahkan ade juga yang karena udeh kagak tahan lagi selalu dihina akhirnye marah karena dihina secara fisik tanpa henti.


Riana udah bêrtèkad nêmuin psikiatêr buat konsultasi têntang kêadaannyah. Wayah onoh, diah tibang ngarêp ngêdapêtin bantuan nyang têpat dari sêorang propèsional dêngan nyêritain sêmuah nyang sêlama ênih diah alamin ama rasain. Sêjak diah masupin usia 20 taun, diah mulè bêrdamèi ama kêadaan. Pêlan-pêlan, tapi pasti, diah nyoba miluin sêmuah nyang dianjurin psikiatêrnyah. Diah sêlalu nyoba buat nyari sudut pandang laèn dari nyang têrjadi pada dirinyah. Dêngan bêgonoh, diah sêlalu punya alêsan buat bêpikir positip ama optimis. Amat ora gampang bagi diah buat sampè pada titik onoh. Diah udah sadar ama pasrah pada sêmuah nyang têrjadi. Karang go diah masing têrus bêjuang karna diah masing kudu diadêpin pada kênyataan bahwa diah ngalamin generalized anxiety disorder.


Eni trik nyang kocak tapi berhasil buat ngilangin rasa grogi di atas panggung. Trik eni bisa dipake buat elu pada nyang matanye minus, pan mata aye juga minus soalnye. Awalnye trik eni ada lantaran aye kagak sengaja ngikut lomba terus aye nyoba lepas kacamata. Aye masih bisa liat sih biar kata burem, cuman kagak tau pegimane ekspresi penontonnye. Jadi aye pede-pede aje ame asik dewekan. Kebiasaan eni ngebuat aye kebiasa di atas panggung kaga pake rasa canggung. Tapi kalo kelamaan minus makin nambah, makin burem. Aye sampe takut kesandung tangga panggung. Jadi pas makinan sering lomba aye nyoba lagi pake kacamata. Ape eni grogi? Ada dikit mah. Tapi babeh punya cara ngegenjot rasa percaye diri aye. Si babeh ngingetin aye kalo latian-latian nyang kite jalani barengan, babeh aye ngasi tau mane aje kekuatan ame kelemahan aye, tapi nyang paling penting kalo kaga mau grogi, kuasain lagunye terus resapin lagunye.


Ngeliat macem-macem kejadian, ada orang yang kaget gara-gara diliat orang, jadinya malu. Dari malu kayak gitu, muncul rasa ngeri atawa ketakutan bikin dosa. Ngerasa kalo ama manusia aja malu banget, gimana kalo diliaat, dicatet ama malaikat. Yang paling pasti Tuhan selalu ngeliat. Ada juga orang yang abis ketauan ama orang gitu, bukannya ngerasa takut malah makin cerdik buat nyari tempat yang jia anggep lebih aman lagi. Ada orang yang kagak ngerasa ngeri, cuman ada orang yang bisa tau-tau ketakutan banget malahan jadi tobat. Sikap kayak gitu kagak kebentuk gitu aja, lingkungan ama pengalaman bikin orang bisa jadi kagak punya rasa ngeri atawa sebaeliknya, bisa jadi malah ngerian banget.


Semenjak pandemi kite jadi lebih jijik ama ludah orang, karna kan virus tuh nyebarnye lewat aer liur orang. Orang kan kaga tau kalo lagi ngobrol terus aer liurnya bakalan muncrat kena kite. Maka dari itu pas pamdemi kite disuruh pake masker trus kaga boleh sentuhan ama orang laen. Malah saking takutnye orang pada kaga keluar rumah. Abis kan kadang kite gatau kalo orang lagi ngomomg bisa mucrat apa kaga, buktinye tuh virus cepet banget nyebarnye, tau-tau orang banyak aje nyang ketularan. Udeh pake masker juga tetep aje kaga jadi jaminan kite kaga ketularan. Malah kalo mau ngobatin orang kena corona kite mesti pake baju APD.


Di usia 26 tahun. Saya sudah 2 kali gagal menikah setelah lamaran. Pahit sih memang mengapa harus mengalami itu semua. Tapi saya coba berpikir mungkin belum jodoh nya. Mungkin belum saat nya. Mungkin belum takdir nya. Gagal menikah yang pertama, saya di putuskan 1 minggu setelah hari lamaran alasan nya lantaran saya tidak bisa di ajak stay cation. Tapi setelah 1 bulan kami putus lamaran dia secepat itu menikahi perempuan lain. Waktu lamaran dia memberikan cincin dan kalung perhiasan saya bila di nominalkan ngga sampai 4 juta. Tapi dia minta kembali dan dengar² untuk modal ia menikahi perempuan lain. Sejak saat itu saya sudah tidak mau ada silaturahmi dalam bentuk apapun dengan dia dan keluarga besarnya. Gagal menikah kedua, covid-19 mulai tinggi. Sehingga pernikahan tertuda beberapa kali lantaran saat itu sedang lockdown. Saya sudah DP WO, dia malah selingkuh dengan perempuan lain. Hati saya pegel, sudah mah dia tidak ada perhatian nya, perhitungan, dan selingkuh. Ya sudah akhirnya gagal.


Misalnye nih ye, kite mau tampil di suatu acara, tapinye karena kite udeh terlalu fokus buat semangat menyiapkan persiapan buat kite tampil akhirannye kite jadi lupa ngegaresin ganyeman dah tuh. Usahakan ngegares terlebih dahulu sebelum datang ke acara. Karena apabila acara ternyata diundur jamnye, maka kita kagak mengalami kelaparan di lokasi acara yang dapat mengurangi tingkat kefokusan. Ngegaresin ganyeman yang sehat, dan bergizi. Hindari ganyeman yang berlebihan yang justru akan membuat kite timbul rasa mengantuk bahkan sakit perut. Hal ntu dapat mengganggu penampilan kite saat kite ketika maju dan tampil, di atas panggung. Demam panggung atau gugup ntu bisa diatasi. Ciri-ciri demam panggung pada setiap orang juga berbeda-beda. Ada beberapa penyebab, dan cara untuk mengatasi demam panggung saat tampil di depan bejibun orang. Mau yang kite kenal, atau kagak kenal, sama aje kite kadang kalo belom terbiasa ngomong di depan orang bejibun tetep aje bakal kenal serangan panik, atau demam panggung ntu. Demam panggung tentunye suka ada penyebab atau hal yang melatar belakangi hal tersebut terjadi.


Sialnye lagi, kaga cuma ketinggalan ama bus tapi itu bus nyang terkahir jalan ke Jakarta, trus mesti nunggu ampe shubuh bari ade lagi bus jurusan ke sono. Maklum pan dulu kaga kaya sekarang nyang apa-apa udeh bisa pesen pake applikasi. Karna kaget juga di sono kaga ada tempat ngaub, ya terpaksa dah ngedepor di pinggir tempat tunggu bus. Rasanye bener-bener perjuangan banget tuh idup. Tapi, bersyukur masih bisa nikmatin pulang kampung. Buat pengalaman cerita pas nanti kalo udeh bisa pulang kampung bawa mobil. Setelah  jam kite nunggu, dateng juga tuh bus nyang mao kite taekin. Mesti beli tiket lagi dah gara-gara ketinggalan kemaren.


Kaga abis fikir dah kalo inget-inget aye nyang dulu. Saking pengennye didemenin ama anak laki ampe segala cara aye lakuin. Salah satunye kan cat kuku tuh supaya warnanye tuh jadi mencilak gitu. Eh pas aye pake besoknye di sekolaan lagi ngadain pemeriksaan kuku. Kaga biasanye tuh hari jumat waktu itu periksain kuku murid. Soalnye biasa pemeriksaan kuku tuh hari Senen sebelom masuk ke dalem kelas abis upacara. Panik banget dah tuh gimana cara ngilanginnye, soalnye kan kudu pake aseton dan pas itu tuh kaga aye nawa lagi. Kaga juga pas itu kepikiran buat kabur kek ya kebelet berak, trus pas aye kaga cuma digetok tuh tangan, tapi juga di keja malu di depan temen-temen SD.


Pantèi Wulen Luo ngêjadi lokasi wisata nyang cukup populèr bêlakangan ênih bagi masarakat Kabupatèn Lembata. Sêlaèn bêntangan alam nyang maduin kêindahan têluk Lewoleba dêngan latar bêlakang gunung api Ile Lewotolok, lokasi wisata ênih juga nawarin bêrbagè sarana sêpêrti kolêm rênang apung pêninggalan prèstisius proyèk bêrmasalah di Pulo Siput Awololong. Sayangnyah, pêngêlolaan pantèi wisata ênih dipêrtanyain warga lantaran bêbêrapah pasilitas umum sêpêrti jamban ama kêrêsikan pantèi ora mênuhin standar kênyamanan bagi wisatawan. Pêgimana ora, jamban nyang bêrada di sêbêlah kulon lokasi wisata ênih tampak ora kêurus. Jambannyah ora ada aèr. Nyang lêbih ngêprihatinin, di dalêm jamban duduk ênih têrdapêt kotoran manusia nyang ora disèblok. Pêngelola kudunyah mêratiin masalah kêrêsikan jamban ênih, apahlagi saban pêngunjung nyang masup wajib ngêbayar karcis segêdé Rp2.000,00.


Kagak nutup kemungkinan tempat yang bersih dan biasanya nyajiin badogan yang bersih serta sehat, tiba-tiba aje nyajiin badogan yang kotor dan bikin jijik. Kantin di sekolahannye aye dulu entu bersih dan selslu nyajiin badogan beesoh dengan alat ngebadog yang bersih. Karena selalu tampak bersih makanye aye dan enyak aye langganan. Nah tapi gataunye aje suatu waktu entu kantin malah nyajiin badogan kotor. Sop beningnye ade item-itemnye, piringnye ade bercak item, dan sendoknye pun ade bercak item. Karena ade banyaknye bercak item di entu badogan alias entu badogan keliatan kotor bikin aye langsung jijik dan mual. Makenye walaupun udeh langganan, elu tetep kudu teliti ye pas disajiin badogannye.


Elu pernah liat tumpukan sampah basah yang banyak dan bau bener? Aye pernah. Pas entu, aye tinggal di asrama dan dapet jadwal piket buang sampah basah kamar mandi ke pusatnye. Aye pun abis ngaji ke kamar mandi buat urus sampah basahnye, yang berisi sampah pembalut dan sampah sisa badogan. Pas aye sampe ke kamar mandi, kagak taunye entu tumpukan sampah basah banyak bener dan bau parah. Udeh mane, entu tumpukan sampah berantakan juga, isinye banyak yang keluar. Jelas aje aye jijik bener kan karena entu tumpukan sampah yany banyak, berantakan, dan bau bener? Nah ternyate emang wajar bener kite jijik ngeliat sampah, apelagi pas entu aye liatnye tumpukan sampah basah. Soalnye, salah satu hal yang bisa micu munculnye rasa jijik entu adalah sampah. Jadinye, wajar aje aye jijik bener karena ngeliat tumpukan sampah yang bau bener.


Yang kulakukan adalah mendoakan supaya anak yang merundungku ini dikeluarkan dari sekolah. Dan, itu sungguhan terjadi.Sejujurnya, perutku mulas mengingat masa itu lagi. Dua tahun tersiksa di masa SMA. Ada tiga atau empat orang, duduk di bangku paling belakang. Mereka memanggilku dengan sebutan yang tak menyenangkan, melingkari mejaku, membentakku dengan kasar, membuatku sangat ketakutan, sampai aku sering bolos sekolah dengan alasan sakit. Mereka tak tahu: Aku punya trauma. Aku adalah korban kerusuhan Ambon 1998. Sedikit saja konfrontasi, aku sudah menggigil. Jadi, ketika aku dirundung, itu rasanya seperti dicelupkan pada hal yang aku trauma sejak dulu. Rasanya begitu gila dan kejam.Lalu, datang sebuah momen.


Menjalankan prosedur pembedahan medik atau biasa disebut operasi karena suatu penyakit merupakan pengalaman yang mungkin kurang menyenangkan untuk pasien. Pembedahan ntu adalah pengobatan traumatis yang biasanye berhubungan dengan perdarahan, nyeri, risiko morbiditas, atau terkadang kematian. Pasien dapat merasakan kecemasan karena pembedahan ntu. Kecemasan ntu adalah pengalaman emosional yang kagak menyenangkan. Pasien yang seharusnye menjalani operasi bedah dapat menghindari prosedur tersebut karena kecemasan yang mereka rasakan periode pra-operasi adalah peristiwa mengkhawatirkan yang menghasilkan respons emosional, kognitif, dan fisiologis spesifik pasien. Kecemasan terkait pembedahan mungkin umum diterima sebagai reaksi normal pada pasien pra-operasi. Penelitian telah menetapkan bahwa menunggu untuk operasi atau prosedur invasif adalah stres dan kecemasan memperburuk dan mempengaruhi parameter fisiologis dan psikologis.


Kita sêbagè manusia dituntut buat ngêpunyain pola pikir bêkêmbang. Cara ngênumbuhin growth mindset atau pola pikir bêkêmbang adalah sêbagè bêrikut. 1. Montên kêbêrhasilan sêsêorang sêcara lêbih baèk. Misalnyah, wayah ngêdêngêr kabar kêsuksèsan têmên, ingêtlah bahwa ada prosès sulit buat ngêcapèi kêsuksèsan onoh nyang sêring ora kêliat olèh êluh. 2. Èpaluasi saban kêgagalan sêrta kêkurangan nyang êluh punya. Misalnyah, êluh têrlambat nyêlêsèin gawèan. Bêrikutnyah êluh bisa bêlajar buat ngêlola waktu dêngan ngêja daptar prioritas ama pêngingêt. 3. Liat saban kritikan sêbagè pondasi dasar buat ngêbangun diriluh. Daripada ngêliat kritikan sêbagè sêrangan têradêp diriluh, tapi têlaah hal baèk nyang bisa êluh pêlajarin dari kritikan orang onoh. Dêngan ngêmbangin pola pikir bêkêmbang, êluh bisa lêbih bêrani dalêm ngêjalanin tantangan kêidupan ama ngurangin pêrasaan gagal dalêm idup.


Dêpan Stasiun Kêrèta Api Jatinêgara mêrupakan salah atu têmpat nyang ramè dipadêtin para pêdagang ama angkutan umum nyang parkir sêmbarangan. Ampir saban malêm kalo liwat sonoh puguh sêlalu macêt. Èmang urup bangêt macêt sih, soalnyah wayah jêm orang-orang pulang gawè. Tapi, kêmacêtan ênih dikêja parah lagi ama adanyah pêdagang kaki lima di sêkitar Stasiun Jatinêgara ampè palang pintu kêrèta Jatinêgara. Jalanan nyang udah sêmpit karna dipakè buat jalur bus TransJakarta, karang dikêja mangkin parah ama adanya para pêdagang nyang makè atu jalur ampè nyang kêsisa tibang atu jalur. Kêmacêtan bisa diatasin kalo kagak ada lagi para pedagang atau para pêmakè jalan raya nyang ngêlanggar aturan. Jualanlah pada têmpatnyah, bukan di jalan raya atau di trotoar.


Cara-cara yang bisa kita lakuin ke orang yang lagi kena serangan panik pertama bisa kasih jia sikap ama nasehat yang ngenakin, yang bikin jia jadi anteng. Kalo kita ngajak jia ngobrol yang bagus-bagus, bisa jadi juga ngalihin perasaan jia dari gejala laen yang lebih bahaya. Kita bisa nanya ke orang itu, apa yang jia rasain. Apa emang jia lagi kena serangan panik, ama nanya dulunya sebelomnya pernah begitu juga. biar kita bisa bantuin ngeredain pake cara yang dulu pernah jia pake pas lagi kena serangan. Tanya juga ama jia, yang bikin nyaman kita tetep di sono nemenin jia, apa kita kudu tinggalin. Pokoknya kasih orolan baek yang merhatiin perasaan orang itu.


Kalu tumannyah sarang rayap tumbuh di dalêm rumah ngêjulur panjang kê tèmbok, sarang rayap di rumah Aziz tumbuh sêpêrti têrumbu karang. Ukuran sarang rayap ênih cukup gêdé, mungkin bisa sêtara ama atu korsi. Sangking gêdényah, Aziz ampè kudu ngêrêsikin sarang rayap onoh makè sèrok bangunan, bahkan diah makè èmbèr gêdé pêranti ngangkut sarang rayap. Aziz sêmpêt nyoba nyêmprètnyah dêngan obat khusus rayap. Tapi, sêudah disêmprèt obat masing ajah rayapnyah nongol lagi. Aziz go nyoba èkspèrimèn buat ngêtauin kêcêpêtan rayap ngêja sarang di dalêm rumahnyah. Diah naro sêbuah botol di atas sarang rayap jêm 01.40. Bèsok arinyah botol onoh udah ngêjadi sarang rayap. Ajiz dikêja kêwalahan dêngan kêbêradaan monstêr sarang rayap di rumahnyah.


Aye pernah ngelakuin suatu kesalahan dan aye bener-bener ketakutan. Ceritanye pas aye MABA, ade tugas dadakan dan kudu dikumpulin besoknye. Nah temen-temen angkatannye aye sepakat kagak ngerjain. Jelas aye bingung kan, kudu ngerjain ape kagak. Akhirnye, aye nanya ke senior yang temennye aye. Terus die nanya, emang gimane kondisi di grup chat angkatan. Akhirnye aye screenshot-in chat di grup angkatannye aye. Nah terus ternyate pas besokannye, aye dan temen-temen seangkatannye aye diomelin dan disindir juga terkait ape yang ade di grup chat. Terus aye pun sadar, kalo kemungkinannye temen aye yang jadi senior, yang bocorin itu semua. Akhirnye pas malemnye, aye tanya ke temennye aye entu. Die pun ngaku kalo screenshot dari aye bocor ke angkatannye. Aye langsung panik ketakutan karena aye udeh berbuat kesalahan. Jadinye pas tau entu, aye pun kesel sama temen aye, sekaligus ngerasa bodoh, dan ketakutan karena udeh bersalah ke temen-temen angkatannye aye.


Suasana rumah duka atau tempat berduka, udeh pasti bener-bener sendu, ade orang-orang atau bahkan banyak orang yang datengin entu tempat dengan pakean yang biasanye warna gelap, banyak suara tangisan dan dengungan orang yang berduka di mane-mane. Di rumah atau tempat duka juga biasanye ade orang-orang yang laksanain kegiatan berdasarkan kepercayaannye, ade yang ngaji, bakar dupa, ngasih penghormatan, dan laennye. Para teman dan kerabat yang dateng ke rumah duka biasanye berusaha buat ngehibur anggota keluarga inti yang sedih karena ditinggal meninggal. Beragam ucapan turut berduka dan ngehibur pun dilontarin ke keluarga yang sedih karena anggota keluarganye meninggal. Entu die deskripsi nuansa kesedihan di rumah duka saat keluarga sedih karena anggota keluarganye meninggal.


Bukan berarti juga karna kite takut jadi saksi mata kite jadi kaga peduli tuh kalo ada orang nyang kecelakaan. Takutnye kecelakaannye parah trus gara-gara kaga ada orang nyang peduli malah jadi ade korban. Soalnye ade juga tuh orang kecelakaan ampe pala ama badannye misah. Kaga ada nyang tau kejadiannye gimana, soalnye kejadiannye itu pas jalanan lagi sepi. Trus juga kaga ada cctc nyang ngerekam, mana kondisinye parah banget, jadi kaga tau tuh penyebab die kecelakaan ampe kaya gitu apaan. Mangkanye di jalan raya tuh butuh ada cctv nyang jaraknye berapa meter lah, jadi kalo ade kejadian kaya gitu lagi kan orang kaga nerka-nerka tuh kejadiannye gimana.


Pada saat pandemi munculnye bejibun ganyeman-ganyeman yang sebenernye udeh lama ade, tapi di boomingkan kembali. Salah satu menu ganyeman yang udeh lama ade tapi lagi naik daun adalah brownies, bolu coklat. Ngebuat ntu ganyeman kaga susah-susah amat keliatannye, bahan-bahannye juga kaga terlalu kebek. Tapinye emang kite kaga boleh ngegampangin suatu hal kalo belom mencoba buatnye. Pertama siapin dulu bahan-bahannye, terus siapin alat-alatnye, udeh dah tuh ikutin dan langkah-langkahnye. Diikutin dengan hati-hati sambil terus liatin resepnye udeh berharap banget dah tuh bakal berhasil. Taunye pas udeh jadi gagal, kaga gagal sepenuhnye sih, cuma gagal dari rencana aye, pengen bikin brownies yang meleleh, taunye mateng sejadi-jadinye, jadinye kaya brownies biasa aje pade umumnye. Rasanye gedek bener, sedih juga, karena udeh capek-capek eh gagal, takdir emang berkata lain.


Sebenernye kalo mao nikah tuh kaga report, cukup cari tau aja apa aje nyang mesti disiapin, trus sering-sering tuh dateng ke pameran-pameran pernikahan. Buat nyang udeh ada budget tapi kaga mao repot bisa pilih paketan dari gedung nyang udeh nawarin semua persiapan pernikahan, harga si emang lebih mahal cuma kalo kite sibuk pasti kebantu lah. Buat nyang kaga suka instant, bisa tuh cari gedung sendiri ato mao di rumah trus persiapan pernikahananye pilih sendiri. Semua sih tergantung ye dari kemampuan kite, cuma gimanapun nikahnye nyang penting kan khidmat. Kalo aye ngerasa puas karna bener-bener nentuin vendor sendiri, jadi bisa tuh kite milih trus bisa juga disesuain ama budget nyang kite punya.


Waktu itu tengah hari, ada bocah yang emak babanya belom pulang. Jadi, jia sendirian di rumah. Matahari udah makin penter, hawanya juga makin nyelekep, si emak ama baba itu anak belom juga pulang. Jia ngerasa kagak enak di rumah, cuman mau keluar juga hawanya lagi nyelekep banget. Jia ngilangin rasa ngerinya pake maen gem di hape. Pas buka aplikasi, gem yang kebuka malah gem online yang ada iklan sembarangan. Kebeneran waktu itu yang muncul iklan drama yang gambarnya nyeremin, jia makin ngeri aja. Akhirnya, jia ke depan rumah bentaran. Pas udah tenang, jia buka hape lagi. Waktu itu, jia langsung buku youtube, jia cari tontonan yang ngehibur. Baru deh, udah kagak berasa ngeri lagi. Jia nonotonin itu ampe kagak lama emak babanya pulang. Jia ngerasa tenang banget.


Elu pernah maen ke rumah temen elu? Nela pernah maen ke rumah temennye. Nah ternyate kagak cuma daerah rumahnye aje yang kumuh, tapi dalem rumah temennye Nela pun kotor bener. Entu rumah emang di perkampungan kotor. Tapi walaupun di perkampungan kan bisa bersih ye, bisa kerjasama buat kerja bakti. Dan rumahnye temen Nela walaupun kecil kan bisa aje dibersihin. Gantian gitu antara anggota keluarga yang satu dengan yang laennye. Masa entu rumah udeh kecil, kotor juga? Pas Nela masuk, ternyate kagak cuma kotor aje, tapi ade banyak serangga! Ade kecoak mati, ade kecoak yang masih ngerayap, dan ade laba-laba. Nela jijik bener liat entu rumah yang penuh bener serangga!


Mengalami serangan panik yang dapat menyebabkan pusing, muka memerah, berkeringat, dan jantung berdetak cepat, atau tidak teratur, menghindari situasi yang memikirkannye tentang kematian, atau proses kematian. Mengalami depresi, atau kecemasan, dan menyebabkannye individu merasa terisolasi, dan menghindari kontak dengan teman, dan keluarga untuk waktu yang lama. Ntu semua merupakan tanda-tanda, atau gejala dari phobia akan kematian. Lebih khusus lagi, gangguan kecemasan ntu dapat menghasilkan gejala fisik ya ntu, berkeringat, sesak napas, jantung berdetak kencang, mual, sakit kepala, kelelahan, atau insomnia. Melansir Medical News Today, kondisi thanatophobia mungkin terkait dengan depresi atau gangguan kecemasan lainnye, ya ntu Post-traumatic stress disorder atau PTSD, gangguan panik dan serangan panik, penyakit gangguan kecemasan, sebelumnye dikenal dengan hipokondriasis. Gejalanye ntu mungkin datang, dan pergi sesuai dengan kondisi penderitanye.


Pas entu udeh malem bener. Di luar pun juga kayaknye udeh sepi. Waktu entu aye, enyak, empok, dan babehnye aye masih tinggal bareng nenek-engkongnye aye, encing dan suaminye encing aye serta anak-anaknye mereka, dan encangnye aye. Pas entu cuma tinggal aye, enyak, dan babeh yang belom tidur karena besok hari libur. Terus pas kite lagi asyik-asyiknye nonton, eh ade suara telepon. Kagak taunye entu telepon dari keluarga sekaligus tetangganye kite. Die bilangin kalo encangnye aye lagi mau dibawa polisi karena protes soal bangunan yang ngebahayain pejalan kaki di deket rumahnye. Enyak, babeh, dan aye pun ke luar rumah. Bener aje, udeh ade polisi, serta ade orang-orang laennye yang ngerubunin encang aye. Enyak aye dan aye pun maju ke entu polisi. Enyak aye ngedebat entu polisi dengan nantangin mane surat penangkapan dan ape alesannye encing aye mau dibawa. Terus entu polisi ngancem mau nyeret enyak aye ke penjara juga. Empok aye yang denger entu pun takut karena enyak aye diancem.


Orang dengan entomophobia memiliki rasa cemas, atau takut yang ekstrem pada serangga. Akibatnye, pengidapnye ntu bakalannye menghindari berjalan, atau berolahraga di luar, dan menghindari acara yang diadakan di luar ruangan. Seseorang dengan kondisi entomophobia memiliki ketakutan sama yang namanye disengat, atau digigit serangga, seperti lebah, tawon, atau kutu. Atau menemukan serangga, baik di luar maupun di dalam ruangan. Mendapatkan penyakit dari serangga, seperti lalat atau nyamuk. Melihat gambar serangga di acara TV, film, buku atau online. Orang yang memiliki pengalaman traumatis terkait serangga dapat mengembangkan entomofobia. Misalnye, kamu atau seseorang yang kamu kenal mungkin mengalami reaksi alergi yang parah terhadap sengatan lebah.


Bulan puasa sêring ngêjadi momèn bagi kita buat kêtêmu ama têmên-têmên lama. Kadang kita sulit nêmuin waktu nyang pas buat bisa ngêmulè kongko ama têmên nyang mungkin dulu pêrnah ngabisin banyak waktu ama kita. Mangkanyah ora jarang bulan suci ênih ngêjadi momèn buat nyambung lagi silaturahmi nyang ada. Ora tibang ngêbantu buat ngêjaga kondisi mèntal, kongko ama têmên bisa ngasih manpaat bagi kêsèhatan jasmani kita. Sêbuah pênêlitian dari Aging Research Center di Stockholm, Swèdia, nêmuin bahwa indipidu dêngan aktipitas sosial nyang cukup punya risiko dèmènsia nyang lêbih rêndah. Orang-orang nyang umumnyah lêbih kêhubung sêcara sosial ama orang laèn têrnyata ngunjukin hasil nyang lêbih baèk dalêm tès ingêtan ama kêmampuan kognitip laènnyah.


Berasal dari bahasa Yunani, kata ‘auto’ artinya diri, ‘myso’ artinya kotoran, dan ‘phobos’ berarti rasa takut. Jadi, bisa disimpulkan bahwa automysophobia adalah rasa takut yang berlebihan terhadap kotoran. Orang yang mengidap automysophobia bisa mengalami kecemasan yang sangat tinggi hanya dengan memikirkan kondisi yang kotor, ape lagi bila benar-benar bersentuhan langsung dengan kotoran, pastinye rasanye bener-bener geli banget gedek banget rasanye ntu. Jadi para penderita ntu kagak bisa banget liat hal-hal yang menjijikan dan kotor, apelagi  ntu kotoran hewan pasti rasanye geli banget ngeliatnye. Dan mereka juga pade belom tentu mau ngebersihinnye juga. Jadi die pasti bisa mual atau bahkan muntah di tempat ketika melihat ntu semua.


Pêngalaman ditinggal sêsêorang bisa ninggalin luka nyang amat dalêm, bahkan bisa ngasih troma nyang ngêja kita êmbung ngêbuka ati buat sêsêorang nyang baru. Pêrasaan ngêri ditinggalin lagi ngêhambat kita buat ngêbuka lêmbaran baru. Supaya kita bisa têtêp ngêlanjutin idup dêngan lêbih baèk, kita kudu bêrdamèi dêngan pêngalaman pait nyang ada. Nyang bêrlalu biarin bêrlalu. Walo rasa sêdihnyah masing têrasa, anggap bè bahwa onoh prosès buat mulihin luka nyang pêrnah ada. Ora ada orang nyang mao kêjêbak ama wayah lalu buat waktu nyang lama. Ontong sampè kita ngênyia-nyiain wayah karang tibang karna masing ngêrasa kêjêbak di wayah lalu. Jadi, têrima pêngalaman nyang pêrnah têrjadi di wayah lalu, ambil hikmahnyah, ama pokus jalanin ari ênih.


Elu pernah gagal menuhin ekspektasi orang-orang yang elu anggep berharga, misalnye orang tua? Ape yang elu rasain? Elu ngerasa kecewa, sedih, malu, terpuruk, tertekan kah? Entu semua emosi Jun rasain pas die gagal ngeraih prestasi juara 1 di suatu perlombaan. Entu perlombaan bener-bener di topik dan bidang kesukaannye. Die pun ngerasa ahli bener di entu bidang. Kagak cuma entu, die udeh ngusahain segalanye buat jadi pemenang juara nomer satu. Karena entu, orang tua, para guru, temen-temen, dan orang laen yang kenal sama die, pade berekspektasi tinggi ke Jun, kalo Jun berhasil juara 1. Tapi sayangnye, nasibnye Jun jelek. Kagak peduli betapa ahlinye die dan betapa banayk usaha yang udeh die lakuin, die ujung-ujungnye kagak dapet juara 1. Die cuma juara 2. Walaupun dapet juara, die tetep kagak puas. Die ngerasa sedih bener atas semua usahanye yang sia-sia dan karena udeh ngecewain orang tuanye yang berharga. Ngerasa sedih karena udeh ngerasa ngecewain orang berharga tentunye hal yang kagak bisa Jun kendaliin dan muncul begitu aje.


Ade kabar yang bikin Pak Nikun sedih dan stres berat, ya entu die jadi slah satu pegawai yang kena PHK. Padahal, Pak Nikun entu tulang punggung buat istri, anak-anaknye yang masih sekolah, dan orang tua yang udeh lansia. Adenye tanggungan yang banyak tapi nasibnye sial bener karena kena PHK, bikin Pak Nikun sedih dan tertekan bener. Wajar aje sebenernye die ngerasa sedih dan tertekan karena kena PHK. Nah tapi kira-kira, kenape ye emosi-emosi negatif – kayak sedih – bisa muncul pas orang kena PHK? Ternyate katanye, ngerasa sedih dan mungkin juga tertekan pas kena PHK entu wajar karena kan tiap orang butuh kerjaan biar punya duit buat biaya idupnye. Apelagi tanggungannye Pak Nikun juga banyak bener. Terkena PHK entu, bukan cuma soal keilangan mata pencarian, tapi bisa juga bikin orang kecewa, marah, tak berdaya, dan sedih kayak Pak Nikun. Jadinye, sedih karena kena PHK wajar, tapi jangan sedih dan terpuruk kelamaan ye.


Kaget menerima hasil dari test PCR, bahwa dirinye ntu positif COVID-19. Padahal die mengaku kagak pernah melakukan ntu pengecekkan swab PCR sama sekali. Seorang karyawan ntu juga mengaku die sehat-sehat aje kaga ngerasa sakit gimane-gimane. Setelah menerima pesan WhatsApp dari Kementerian Kesehatan (Kemenkes) yang menyatakannye bahwa die ntu positif COVID-19. Die lalu langsung dah mengecek ke aplikasi PeduliLindungi. " aye cek dah ntu aplikasi Peduli Lindungi dan mendapatkannye ntu hasil dari tes emang positif dari laboratorium RS Brawijaya, Depok. Sebelumnye kagak pernah melakukan PCR swab sekalipun di RS Brawijaya Depok," dan emang aye lagi sehat-sehat aje kan. Yaudeh aye langsung minta diubah status aye ntu.


Ngêrayain ulang taun bukanlah sêbuah kêkuduan, tapi faktanyah ngêrayain ulang taun bisa ngasih dampak psikologis nyang baèk buat bocah. Ngêrayain ulang taun adalah salah atu bêntuk ngumpulin ingêtan nyang nyênêngin buat bocah-bocah. Ingêtan ênih ora tibang sêbagè sêsuatu nyang sênêng-sênêng baè, tapi pada akhirnyah sêmuah kêtumanan ênih bakal ngêjadi bêkêl nyang diwarisin bocah buat dibawa kê kêluarganyah nanti wayah diah udah bêranjak dèwasa ama punya kêluarga dèwèk. Ngêrayain ulang taun juga bisa ngêjadi salah atu upaya ngêratin hubungan pêrtêmênan bocah ama têmên-têmênnyah. Pênting buat bocah punya ingêtan nyênêngin wayah bêrmaèn barêng têmên-têmênnyah, apahlagi kalu momèn nyênêngin onoh têrjadi wayah ngêrayain ulang taunnyah.


Menurut aye tuh bersikap aga adil ke anak bikin anak nyang kaga diadilin dendam. Pan anaak kaga semuanye mau ngaku kalo die gasuka ama perlakuan orang tua nyang beda-bedain anaknye. Anak nyang diem malah bisa nunggu momen buat bales dendamnye ke sodaranye. Hal itu bisa aje terjadi karna anak tuh kaga bisa ngelampiasin ke orang tuanye. Permasalahannye bukan cuma di anak, kadang orang tua tuh kaga mao pisan dengerin keluh kesah anak karna alesan sibuk. Jadi, pas orang tua kaga ada, persaudaraan tuh bisa kaga bener karna sikap pilih kasih. Maka dari itu, kite sebagai orang tua kga boleh tuh nyang namanye bedain anak, apalagi anaknye tuh banyak.


Biar bullying ini kagak kejadian atawa kalo udah kejadian bisa dibenerin lagi, kita kudu tau pegimana cara ngatasin bullying ini. Dimulai dari rumah, orangtua kudu ngasih contoh yang baek ke anak, supaya anak bisa bersikap baek juga ke temennya. kalo dari rumah udah ada usaha buat ngejaga bocah, sekolah juga kudu bertindak. Sekolah kudu nyiptain kebiasaan yang baek. Anak-anak murid dikasih rasa aman, tentrem, ama waras, biar sesama murid juga jadi baek bergaulnya. Kalo ada bullying, sekolah kudu kasih hukuman yang teges, biar penjahatnya pada kapok. Guru di sekolah juga kompak ngasih arahan ke anak murid, kalo ngadepin masalah kudu berunding, kagak pake kekerasan. Guru ama orangtua juga kudu nanemin agama ama moral yang baek. Kalo udah ada anak yang telanjur kena bullying, guru kudunya ngasih konseling atawa bantuan, biar si bocah kagak trauma, kagak minderan. Yang paling penting, guru ama orangtua kompak nyari solusi bareng ama jelasin kalo bullying ini bisa masuk penjara.


Banyak yang bilang kalo trauma itu sama aja ama fobia. Padahal, kata orang-orang yang ahli, trauma ama fobia itu laen. Sebelom kita ngobrol soal orang-orang yang ngalamin trauma, kita kudu engeh dulu kalo trauma ama fobia itu laen. Kata American Psychological Association, trauma itu reaksi orang ama kejadian yang pernah dialamin, kayak kecelakaan, kekerasan, ama bencana alam. Trauma ini ngaruhnya panjang banget. Orang yang pernah ngalamin trauma sering banget susah buat lanjutin idupnya kayak waktu dulu sebelom dia ngerasain trauma. Nah, kalo fobia itu reaksi kengerian yang kebangetan, kagak bisa dikendaliin, kagak masuk diakal kalo ngadepin orang, barang, atawa suasana tertentu. Orang yang punya fobia itu biasanya sadar kalo kagak masuk diakal, tapi jia juga kagak tau mau ngapain, kagak bisa ngapa-ngapain. Kengeriannya itu gara-gara ada satu kejadian yang munculin kengerian belebian di kapan ari. Selaen itu, alesan keturunan atawa lingkungan juga ngaruhin orang kena fobia.


Kotoran têrnak amat bêmanpaat digunain pêranti pêmupukan tanêman, tapi pêmanpaatan kotoran têrnak ora bisa digunain langsung wayah kotoran onoh masing baru. Sêlaèn baunyah nyang nyêngat, suhunyah go angêt, bahkan cêndêrung panas ampè tanêman ora bakal rosa ama akhirnyah dipastiin bakal mati. Bau ora sêdêp nyang nyêngat akibat prosès dèkomposisi ama suhu nyang panas karna adanyah kandungan mètana pada kotoran têrnak onoh kalu ora dikêlola dêngan baèk bakal bêdampak têradêp lingkungan. Lingkungan ngêjadi kumuh, bahkan bêpotènsi nyêmarin komponèn lingkungan udara, tanah, ama aèr. Olèh sêbab onoh, kotoran hèwan onoh kudu dikêlola. Pêngolahan kotoran têrnak liwat biogas punya manpaat bêlipêt. Kêrêsikan lingkungan lêbih kêjaga, ngasilin pupuk organik, ama sêcara ora langsung juga bisa milu ngurangin pêningkatan gas rumah kaca sêrta pêmanasan global.


Biasanya masa bocah masa yang kagak tau banyak soal apa-apa. Kagak tau apa yang mau dilakuin itu bener apa kagak. Ada banyaK bocah yang masa kecitnya banyak dtakut-takutin ini itu, jadinya pas mau coba-coba kagak berani, gara-gara udah ketakutan duluan bakal salah. akhirnya, pas udah gede malah jadi susah ngambil keputusan, takut keputusan yang diambil kagak bener. Bawaannya udah takut salah aja. Orang yang punya pikiran kayak gitu juga biasanya pas kecit ngelakuin kesalahan udah diawasin duluan, udah disalah-salahin duluan, padahalan mah orangtua belom liat hasilnya. Ada juga yang anaknya baru begerak udah ketakutan duluan. Ini yang bikin anak juga jadi gampang takut salah sebelom mulai ngelakuin apa-apa, belom nyoba dulu.


Para pakar menilai bahwa genetik keluarga pun ada kaitannye dengan penyebab ntu phobia zoofobia. Jika ada anggota keluarga kite yang takut dengan hewan, ntu tinggi risikonye bagi anggota keluarga kite yang lain untuk mengalami hal serupa. Biasanye, ciri-ciri yang terlihat dari ini adalah merasa cemas berlebih ketika dihadapi dengan hewan tertentu. Penyebab lain zoophobia berasal dari rasa cemas berlebih yang sulit terkontrol. Beberape orang mungkin merasa cemas yang lebih dibandingkan kondisi pada umumnye. Hal ntu meningkatkan risiko terkena zoofobia lebih tinggi dibandingkan mereka yang bisa mengelola cemas dengan baik. Cemas berlebih ntu pun sering dikaitkan dengan anxiety disorder, atau gangguan mental yang membuat penderitanya mudah cemas.